Coronafeirws: gweithgarwch a chapasiti’r GIG – PIGION\nCoronafeirws: gweithgarwch a chapasiti’r GIG\nBy seneddymchwil May 14, 2020\nMae Dr Andrew Goodall, Prif Weithredwr GIG Cymru, wedi bod yn arwain y sesiynau briffio i’r wasg ar ddydd Iau ar ran Llywodraeth Cymru. Mae pennaeth y GIG yn amlinellu'r ystadegau diweddaraf a sut mae GIG Cymru yn ymdopi yn y frwydr yn erbyn y coronafeirws. Mae Llywodraeth Cymru yn cyhoeddi data wythnosol ar achosion, marwolaethau, achosion yn yr ysbyty, derbyniadau newydd i'r ysbyty, defnyddio gwelyau gofal critigol yng Nghymru, galwadau ambiwlans, galwadau 111 a nifer damweiniau ac achosion brys. Cyhoeddir y datganiad ystadegol nesaf yn ddiweddarach heddiw (am 12.30pm). Mae'r erthygl hon yn edrych ar sut mae GIG Cymru wedi ymateb i'r pandemig hyd yn hyn.\nMae Dr Andrew Goodall, Prif Weithredwr GIG Cymru, wedi bod yn arwain y sesiynau briffio i’r wasg ar ddydd Iau ar ran Llywodraeth Cymru. Mae pennaeth y GIG yn amlinellu’r ystadegau diweddaraf a sut mae GIG Cymru yn ymdopi yn y frwydr yn erbyn y coronafeirws.\nMae Llywodraeth Cymru yn cyhoeddi data wythnosol ar achosion, marwolaethau, achosion yn yr ysbyty, derbyniadau newydd i’r ysbyty, defnyddio gwelyau gofal critigol yng Nghymru, galwadau ambiwlans, galwadau 111 a nifer damweiniau ac achosion brys. Cyhoeddir y datganiad ystadegol nesaf yn ddiweddarach heddiw (am 12.30pm).\nMae’r erthygl hon yn edrych ar sut mae GIG Cymru wedi ymateb i’r pandemig hyd yn hyn.\nGweithgarwch a chapasiti’r GIG\nYn y gynhadledd i’r wasg yr wythnos diwethaf, dywedodd Dr Goodall fod achosion coronafeirws yng Nghymru wedi sefydlogi; dywedodd fod nifer y bobl â coronafeirws sy’n cael eu trin gan GIG Cymru yn gostwng, a bod llai o achosion newydd wedi’u cadarnhau bob dydd.\nAr 7 Mai, dywedodd Dr Goodall fod tua 1,020 o gleifion yn ysbytai Cymru yn cael eu trin am y coronafeirws, neu amheuaeth o coronafeirws – ac mae’r nifer hwnnw’n newid yn ddyddiol.\nYn ôl yr ystadegau diweddaraf mae oddeutu 40 y cant o welyau ysbytai acíwt ac ysbytai cyffredinol yn y GIG yng Nghymru (sef, oddeutu 3,474) yn wag ar hyn o bryd, ac mae oddeutu 60 y cant o’r gwelyau gofal critigol sydd ar gael (sef, oddeutu 235) heb eu defnyddio.\nNifer y gwelyau gofal critigol yn ôl defnydd\nNodyn: Ysbytai maes wedi’u cynnwys o 21 Ebrill 2020 ymlaen ac ysbytai cymunedol o 23 Ebrill 2020 ymlaen. Mae cleifion COVID-19 yn cynnwys achosion posibl o COVID-19 ac achosion sydd wedi’u cadarnhau.\nFfynhonnell: Gwasanaeth Gwybodeg GIG Cymru (NWIS) Data ar 6 Mai 2020\nNifer y gwelyau cyffredinol ac acíwt yn ôl defnydd\nGellir diwallu anghenion rhai cleifion coronafeirws trwy ofal ward arferol, neu gyda chefnogaeth staff gofal critigol ar ward acíwt; efallai y bydd angen cymorth mwy arbenigol ar gleifion eraill (h.y. gofal critigol mewn uned dibyniaeth uchel neu ofal dwys). Mae gan y GIG wahanol lefelau o ofal critigol, yn seiliedig ar anghenion clinigol cleifion. Mae pandemig y coronafeirws wedi cynyddu’r galw am wasanaethau’r GIG, yn enwedig gwasanaethau fel gofal critigol, sy’n trin cleifion â chlefyd anadlol acíwt difrifol.\nParatoi ar gyfer y pandemig\nDaeth yn amlwg wrth i’r coronafeirws ledaenu ledled Ewrop – o brofiad gwledydd fel yr Eidal a Sbaen – y byddai’r feirws yn rhoi pwysau sylweddol ar wasanaethau gofal critigol.\nRhybuddiodd y Prif Weinidog Mark Drakeford y gallai GIG Cymru gael ei “lethu” gan y firws.\nAr 11 Mawrth, codwyd pryderon gan Dr Parry-Jones, ymgynghorydd gofal dwys yng Nghasnewydd a Chaerdydd, fod Cymru “mewn perygl unigryw” pe bai cynnydd yn y bobl sâl iawn â choronafeirws oherwydd diffyg gwelyau gofal dwys yma. Ar ddechrau’r pandemig, roedd gan Gymru lai o welyau gofal critigol na gweddill y DU, ac roedd gan y DU lai na llawer o wledydd Ewrop.\nCadarnhaodd Gweinidog Iechyd Cymru, Vaughan Gething, fod GIG Cymru fel arfer â thua 153 o welyau gofal critigol.\nLleihau’r galw am ofal critigol\nMae Byrddau Iechyd yng Nghymru wedi arfer delio â chynnydd yn y galw, ac mae ganddyn nhw gynlluniau ar waith i gynyddu capasiti gwelyau yn eu hysbytai – er enghraifft, yn ystod cyfnod y gaeaf. Fodd bynnag, cydnabuwyd bod angen cynyddu capasiti gofal critigol yn sylweddol i ddelio â’r feirws.\nCymerodd Llywodraeth Cymru y penderfyniad ar 13 Mawrth 2020 i ryddhau capasiti gofal critigol a pharatoi ar gyfer nifer fawr o gleifion ysbyty sydd angen cymorth gofal critigol trwy ohirio llawdriniaethau arferol (cyhoeddodd gwledydd eraill y DU gynlluniau tebyg yn fuan wedi hynny). Gofynnwyd i ysbytai’r GIG ohirio llawdriniaethau a gynlluniwyd nad ydynt yn rhai brys, gan leihau’r angen am gymorth gofal critigol yn y cyfnod yn syth ar ôl llawdriniaeth gymhleth. Byddai’r cam hwn hefyd yn cynyddu nifer gwelyau ward mewn ysbytai y gallai cleifion â’r coronafeirws gael eu rhyddhau iddynt. Gohiriwyd triniaethau nad yw’n driniaeth frys ac apwyntiadau cleifion allanol nad ydynt yn rhai brys, ond mae Llywodraeth Cymru wedi pwysleisio y dylai mynediad at driniaeth canser a thriniaethau hanfodol eraill fel dialysis arennau barhau.\nFodd bynnag, mae clinigwyr wedi codi pryderon ynghylch y “cwymp sylweddol” mewn pobl sy’n ceisio cymorth meddygol ar gyfer salwch nad yw’n gysylltiedig â’r feirws. Adroddwyd gostyngiad o 35 y cant mewn derbyniadau brys i’r ysbyty. Ar 6 Mai, cyhoeddodd GIG Cymru a Llywodraeth Cymru fframwaith gweithredu COVID-19 GIG Cymru ar gyfer chwarter 1 (2020/21) a chyhoeddwyd canllaw i sicrhau bod y system iechyd yn darparu gwasanaethau hanfodol.\nNid yw’n anarferol i Fyrddau Iechyd unigol ganslo llawdriniaeth a gynlluniwyd am ryw hyd fel ffordd o leddfu pwysau ar wasanaethau’r GIG. Gwnaed hyn i leddfu’r galw dros y gaeaf a achoswyd gan bwysau’r gaeaf ychydig wythnosau cyn i bandemig y coronafeirws gael ei ddatgan. Roedd nifer o ysbytai Cymru eisoes yn taro lefelau uchel o ran cynnydd mewn achosion ym mis Rhagfyr 2019, ac yn gohirio llawdriniaethau a gynlluniwyd ym mis Ionawr 2020. Ond mae’n ddigynsail i hyn gael ei gyfarwyddo’n ganolog gan GIG Cymru.\nMae ymateb Llywodraeth Cymru hefyd wedi cynnwys sawl maes gweithredu pwysig arall gan gynnwys;\nCynyddu capasiti staffio. Mae staff wedi cael eu hadleoli, a gofynnwyd i’r rheini a oedd â sgiliau gofal critigol fel anesthetyddion weithio mewn unedau gofal critigol. Gofynnwyd i nyrsys sydd â phrofiad blaenorol mewn gofal dwys ymgymryd â hyfforddiant gloywi, ac yn ddiweddar daethpwyd â meddygon a nyrsys sydd wedi ymddeol yn ôl i gynnig cymorth ychwanegol.\nCaffael mwy o offer. Mae gwasanaethau gofal critigol yn dibynnu ar offer cymhleth fel cyflenwadau ocsigen a pheiriannau anadlu mecanyddol sy’n helpu cleifion i anadlu. Cadarnhaodd y Gweinidog Iechyd, Vaughan Gething fod gan ysbytai Cymru 415 o beiriannau anadlu a allai ddarparu cymorth anadlu mewnwthiol yn nyddiau cynnar y feirws, gyda 349 o beiriannau anesthetig pellach â chapasiti peiriant anadlu a 207 o beiriannau anadlu anfewnwthiol (6 Ebrill), gyda 1,035 ychwanegol yn cael eu caffael. Mae busnesau Cymreig wedi helpu i gynhyrchu peiriannau anadlu yn ogystal â chitiau profi coronafeirws ychwanegol ar gyfer y GIG. Mae sicrhau stoc ddigonol o Gyfarpar Diogelu Personol hefyd wedi bod yn fater allweddol – gallwch ddarllen mwy am hynny yn ein herthygl blog.\nCynyddu nifer gwelyau gofal critigol. Gofynnwyd i’r GIG i gynllunio ar gyfer cynnydd sylweddol yn nifer y gwelyau gofal critigol i gefnogi cleifion. Cyflawnwyd hyn wrth i ysbytai presennol y GIG ehangu eu capasiti gofal critigol – er enghraifft, trwy addasu theatrau llawdriniaeth ac ardaloedd adfer yn unedau gofal dwys dros dro. Mae defnyddio cyfleusterau a chyfarpar gofal critigol a ddefnyddir gan y sector preifat hefyd wedi bod yn rhan o’r cynllunio. Erbyn 5 Ebrill, mae nifer y gwelyau gofal critigol yn ysbytai Cymru wedi mwy na dyblu – i oddeutu 350.\nYsbytai maes. Yn ogystal â chynyddu’r cyflenwad o welyau gofal critigol, mae GIG Cymru wedi creu gwelyau ysbyty ychwanegol i gleifion sy’n gwella o’r feirws gael eu rhyddhau iddynt. Mewn datganiad ar 5 Ebrill, nododd y Gweinidog Iechyd fod hyd at 7,000 o welyau ysbyty ychwanegol yn cael eu creu. Rhoddwyd pwerau brys i awdurdodau lleol yng Nghymru i gefnogi GIG Cymru gyda’r ysbytai maes newydd. Mae rhai o’r ysbytai dros dro hyn yn cynnwys defnyddio Stadiwm y Principality yng Nghaerdydd, Parc y Scarlets yn Llanelli, Bluestone yn Sir Benfro a Venue Cymru yn Llandudno. Mae pob Bwrdd Iechyd wedi gweithio i gynyddu nifer gwelyau ysbytai, cymunedau a chartrefi gofal. Cafodd manylion am gapasiti a defnydd yr ysbytai maes eu cyhoeddi gan Lywodraeth Cymru ar 5 Mai.\nGofyn i’r cyhoedd aros gartref\nMae cydgysylltiad canolog y neges gan bedair gwlad y DU yn gofyn i’r cyhoedd aros gartref hefyd wedi bod yn gam allweddol i amddiffyn y GIG.\nEr bod y GIG wedi bod yn canolbwyntio ar gynyddu’r cyflenwad o welyau a staff, mae mesurau ‘cyfyngiadau symud’ sy’n gofyn i’r cyhoedd aros gartref (a gyhoeddwyd gan Lywodraeth y DU a Llywodraeth Cymru ar 23 Mawrth), â’r bwriad o amddiffyn y GIG trwy leihau lledaeniad y feirws a lleihau nifer brig y cleifion a fyddai angen cymorth gofal critigol ar unrhyw adeg.\nEr gwaethaf rhywfaint o wahaniaeth polisi, mae pedair gwlad y DU wedi symud gyda’i gilydd ar hyn. Fodd bynnag, tra bod Cymru, yr Alban a Gogledd Iwerddon yn parhau â’r cyfyngiadau symud (ond gyda rhai mân newidiadau i’r rheoliadau yng Nghymru), cyhoeddodd Prif Weinidog y DU newidiadau i Loegr ar 10 Mai.\nAr 8 Mai, eglurodd Prif Weinidog Cymru, Mark Drakeford, pam nad yw’r neges i aros gartref yng Nghymru wedi newid.\nYn y gynhadledd i’r wasg yr wythnos diwethaf, dywedodd Dr Goodall y bydd “rhaid cael camau gofalus wrth gydbwyso mesurau i lacio’r cyfyngiadau”.\nDywedodd Dr Goodall fod tua 2,800 o gleifion a gafodd eu trin yn ysbytai Cymru am coronafeirws wedi gwella ac wedi cael eu rhyddhau. Ond pwysleisiodd hefyd, er ei bod yn ymddangos bod Cymru wedi “pasio cyfnod brig” yr achosion, mae achosion newydd yn parhau i gael eu canfod yng Nghymru bob dydd.\nO ddydd Mawrth 13 Mai mae cyfanswm o 1,154 o bobl wedi marw ar ôl profi’n bositif am y coronafeirws, yn ôl ffigurau Iechyd Cyhoeddus Cymru. Mae Iechyd Cyhoeddus Cymru yn cyhoeddi ffigurau ar nifer y marwolaethau bob dydd, yn bennaf mewn ysbytai, wrth i labordai gadarnhau eu bod oll yn cynnwys coronafeirws. (Mae’r Swyddfa Ystadegau Gwladol yn cyhoeddi ffigurau wythnosol sy’n cynnwys yr holl farwolaethau cofrestredig, gan gynnwys y rhai mewn cartrefi gofal ac yn y cartref, lle amheuir achos coronafeirws, yn ogystal ag achosion wedi’u cadarnhau. Yn ôl ffigurau a gyhoeddwyd ganddynt ddydd Mawrth 12 Mai, bu 1,641 o farwolaethau yn cynnwys y coronafeirws hyd yma yng Nghymru).\nLleddfu cyfyngiadau symud yng Nghymru\nMae Llywodraeth Cymru wedi nodi ei fframwaith ar gyfer ‘Arwain Cymru allan o’r pandemig coronafeirws: fframwaith ar gyfer adferiad’. Mae’n nodi bod GIG Cymru wedi ymdopi’n dda â’r pandemig a’i fod yn parhau i adeiladu capasiti. Mae hefyd yn nodi sut y bydd yn parhau i fonitro cyfradd atgynhyrchu’r feirws, a’i gynlluniau i adeiladu capasiti i brofi, tracio ac olrhain. Mae’n nodi y bydd y camau hyn, o’u cymryd gyda’i gilydd, yn galluogi Llywodraeth Cymru i gymryd camau cynyddrannol dros yr wythnosau a’r misoedd nesaf i “leddfu’r cyfyngiadau pan fydd yn ddiogel gwneud hynny”.\nTags: Coronafeirws Gwasanaethau Iechyd a Gofal GIG\nNext Entry Coronafeirws: iechyd meddwl


Angen helpu troseddwyr rhyw ifanc medd elusen - BBC Cymru Fyw\nAngen helpu troseddwyr rhyw ifanc medd elusen\nMae elusen blant yn dweud bod nifer cynyddol o blant a phobl ifanc yn cael eu pardduo fel troseddwyr am gyflawni troseddau rhyw, yn hytrach na chael y cymorth maen nhw ei angen.\nAr ôl derbyn cais Rhyddid Gwybodaeth gan Barnado's Cymru, mae heddluoedd Cymru wedi datgelu cynnydd o 55% yn nifer y troseddwyr ifanc sydd â chofnod o droseddu'n rhywiol yn erbyn plant eraill yn y pedair blynedd ddiwethaf - cynnydd o 250 i 388.\nYn ôl cyfarwyddwr cynorthwyol yr elusen, Pat Duke, mae'r ffigyrau yn amlygu tuedd gynyddol i gymryd camau yn erbyn troseddwyr rhyw ifanc, yn hytrach na chynnydd mewn achosion o ymddygiad rhywiol.\nYchwanegodd bod llawer o'r troseddwyr wedi dioddef cam-driniaeth, trais yn y cartref neu esgeulustod eu hunain, a bod bwriad codi'r mater gyda Llywodraeth Cymru.\nDywedodd Mr Duke bod cysylltiad amlwg rhwng profiadau plentyndod a cham-drin a thrawma.\n"Mae'n hynod bwysig cydnabod y trawma a'r cam-drin sy'n sbarduno'r agweddau, y credoau a'r diffygion personoliaeth sy'n achosi i bobl ifanc gam-drin neu niweidio eraill," meddai.\nYchwanegodd nad yw'r patrwm y mae ffigyrau'r heddlu yn ei awgrymu yn gyson â phrofiadau'r gwasanaeth arbenigol Taith yn ne Cymru.\nYn 2000 fe ymunodd Barnado's, awdurdodau lleol a Heddlu De Cymru i greu'r gwasanaeth, sy'n asesu a thrin unigolion rhwng 5 a 21 oed sydd yn amlygu'r arwyddion cyntaf o ymddygiad rhywiol niweidiol.\nMae Taith yn awgrymu bod ymyrrydd yn gynnar drwy'r system amddiffyn plant yn ffordd fwy priodol o reoli achosion na'r gyfundrefn cyfiawnder troseddol - oni bai bod y drosedd yn un ddifrifol iawn, neu'r unigolyn yn gwadu'r ymddygiad.\nYn ôl y gwasanaeth, mae ymchwil wedi dangos effeithiolrwydd cymorth arbenigol. Dros gyfnod o bedair blynedd, dim ond 2% o'r rhai a gafodd eu cyfeirio at Taith wnaeth ail-droseddu - cyfradd lawer is nag ymysg cyfryw y bobl ifanc eraill sy'n troseddu.\nProfiad un bachgen\nFe gafodd Will, 15, ei gyfeirio i'r gwasanaeth ar ôl cyffwrdd ei chwaer iau yn rhywiol.\nAr ôl asesiad, fe gafodd help dros 15 sesiwn i ddeall a rheoli ei ymddygiad, a deall yr effaith ar ei chwaer a'i rieni, yn ogystal â chyfleodd i gymryd rhan mewn gweithgareddau cymunedol diogel a chael uchelgeisiau ar gyfer ei ddyfodol.\nDywedodd teulu Will: "Roedd ein byd wedi'i droi ben i wared a doedden ni ddim yn gwybod ble i ddechrau na sut y gallem fod yn deulu fyth eto.\n"Ond, ar ôl i ni gael cymorth gan Taith, mae ein teulu yn ôl ar y trywydd iawn. Mae ein mab yn hyderus unwaith eto ac yn edrych ymlaen at y dyfodol.\n"Mae'n anodd disgrifio pa mor hapus mae hynny'n gwneud i ni deimlo."\nMae Llywodraeth Cymru wedi buddsoddi mewn prosiect datblygu ymchwil rhwng Barnardo's a Phrifysgol Caerdydd i greu modelau o ymyrryd yn gynnar ac atal plant rhag cyflawni a dioddef cam-fanteisio rhywiol.


Pasco, Washington - Wicipedia\nColumbia Plateau, Tri-Cities\n92.801228 km², 37.49 mi², 88.241878 km²\n118 metr, 387 troedfedd\nDinas yn Franklin County, yn nhalaith Washington, Unol Daleithiau America yw Pasco, Washington. ac fe'i sefydlwyd ym 1891. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Cefnfor Tawel, UTC−08:00, UTC−07:00.\nMae ganddi arwynebedd o 92.801228 cilometr sgwâr, 37.49, 88.241878 cilometr sgwâr (1 Ebrill 2010) ac ar ei huchaf mae'n 118 metr, 387 troedfedd yn uwch na lefel y môr. Yn ôl cyfrifiad y wlad, poblogaeth y dref yw: 59,781 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Pasco, Washington\nCeir nifer o bobl nodedig a anwyd yn Pasco, gan gynnwys:\nbalwnydd Pasco, Washington 1889 1927\nchwaraewr pêl fas Pasco, Washington 1938\nRich Beck chwaraewr pêl fas Pasco, Washington 1941\nbardd Pasco, Washington 1946\nactor teledu Pasco, Washington 1950\nMichael Jackson chwaraewr pêl-droed Americanaidd Pasco, Washington 1957\nnewyddiadurwr Pasco, Washington 1959\nCasey Urlacher chwaraewr pêl-droed Americanaidd Pasco, Washington 1979\nRaul Vijil chwaraewr pêl-droed Americanaidd Pasco, Washington 1982\nPreston Zimmerman pêl-droediwr Pasco, Washington 1988\nWedi dod o "https://cy.wikipedia.org/w/index.php?title=Pasco,_Washington&oldid=10972492"\nNewidiwyd y dudalen hon ddiwethaf ar 18 Awst 2021, am 02:19.


Teithio i Gymru os ydych chi wedi cael eich brechu’n llawn: coronafeirws | LLYW.CYMRU\nTeithio i Gymru os ydych chi wedi cael eich brechu’n llawn: coronafeirws\nEsbonio’r hyn y mae’n rhaid i chi ei wneud os byddwch yn cyrraedd i Gymru wedi cael eich brechu’n llawn rhag COVID-19.\nBeth y mae’n rhaid i chi ei wneud os byddwch yn cyrraedd Cymru wedi cael eich brechu’n llawn\nDiffiniad o frechu’n llawn\nDangos eich statws brechu\nPlant sy'n teithio yng Nghymru\nRhaid i bobl sy’n cyrraedd Cymru ar ôl bod mewn gwlad ar y rhestr goch yn y 10 diwrnod blaenorol ddilyn y rheolau ar gyfer cyrraedd o wlad ar y rhestr goch.\nRhaid i deithwyr sy'n cyrraedd Cymru o wlad nad yw ar y rhestr goch ac sydd wedi’u brechu’n llawn:\nlenwi ffurflen lleoli teithwyr (ar GOV.UK)\ncael prawf PCR ar ôl cyrraedd (nid oes angen i blant o dan 5 wneud hyn)\nhunanynysu nes cael canlyniad negatif\nOs ydych wedi cael eich brechu’n llawn ac wedi teithio o wlad nad yw ar y rhestr goch, rhaid i chi gael prawf PCR ar ddiwrnod dau ar ôl ichi gyrraedd Cymru, neu cyn hynny. Diwrnod 0 yw’r diwrnod y byddwch yn cyrraedd. Rhaid i chi hunanynysu nes cael canlyniad prawf PCR negatif.\nOs bydd eich canlyniad yn bositif, rhaid i chi barhau i ynysu am 10 diwrnod o ddyddiad eich prawf.\nRhaid i’r profion PCR i’w cymryd ar ôl cyrraedd gael eu harchebu cyn ichi gyrraedd Cymru. Ni all y rhain fod yn brofion a gynigir am ddim gan y GIG. Rhaid archebu’r profion hyn gydag un o’r darparwyr preifat sydd wedi’u rhestru ar GOV.UK.\nMae modd trefnu profion PCR y GIG drwy wasanaeth archebu profion y GIG i deithwyr rhyngwladol a gallwch archebu profion y sector preifat gan un o’r darparwyr preifat sydd wedi'u rhestru ar GOV.UK.\nOs bydd eich cyfeiriad neu'ch manylion cyswllt yn newid tra byddwch yng Nghymru, bydd raid ichi ddiweddaru’r rhain yn ôl yr angen drwy gyflwyno ffurflen lleoli teithwyr newydd (ar GOV.UK).\nMae rhai categorïau penodol o bobl wedi’u heithrio rhag rhai o’r gofynion teithio.\nMae brechu’n llawn yn golygu eich bod:\nwedi eich brechu o dan raglen frechu’r DU\nwedi eich brechu o dan raglen frechu dramor gyda phrawf cymeradwy o fod wedi eich brechu ar gyfer y DU\nwedi cwblhau cwrs o frechlyn sydd wedi’i gymeradwyo, hy 1 neu 2 ddos fel y rhagnodir o dan y rhaglen frechu\nwedi cwblhau cwrs o frechlyn sydd wedi’i gymeradwyo o leiaf 14 o ddiwrnodau cyn ichi gyrraedd Cymru\nEdrychwch i weld pa frechlynnau sydd wedi’u cymeradwyo a’r rhestr o wledydd a thiriogaethau sydd â phrawf cymeradwy o frechu.\nBydd angen i chi ddangos prawf eich bod wedi cael eich brechu'n llawn gydag un o'r brechlynnau awdurdodedig cyn i chi deithio.\nddatgan eich bod wedi cael eich brechu yn llawn ar eich ffurflen lleoli teithwyr (neu eich bod ar dreial clinigol a gymeradwywyd yn ffurfiol yn y DU ar gyfer brechlyn COVID-19, neu dan 18 oed)\nddangos prawf o'ch statws brechu i'ch cludwr (fferi, cwmni hedfan neu drên) pan fyddwch yn teithio.\nMae manylion llawn enghreifftiau o’r hyn y dylid ei gyflwyno fel prawf i’w cael yma.\nOs na allwch ddangos y dogfennau priodol, neu os ydych wedi cael eich brechu’n llawn ond nad ydych yn gymwys o dan y diffiniad hwn, rhaid i chi ddilyn y rheolau ar gyfer y rhai sydd heb gael eu brechu’n llawn..\nWrth deithio dramor gallwch ddefnyddio Pàs COVID y GIG i brofi eich bod wedi cael brechlyn COVID-19.\nOs yw manylion eich pasbort a manylion eich Pàs COVID y GIG yn wahanol, efallai bydd angen i chi gario tystiolaeth i esbonio'r rheswm pam nad ydynt yr un peth.\nMae Llywodraeth y DU yn gweithio gyda'r llywodraethau Tiriogaeth Dramor i gytuno ar ba ffurf y dylai'r prawf brechu ei gymryd.\nMae rhagor o ganllawiau ar yr hyn y mae'n rhaid i blant ei wneud i'w gweld yn y rheolau ar gyfer plant sy’n teithio i Gymru.


Beth yw Myfyrio - Gwybodaeth - Shenzhen Keylux Lighting Co.,Ltd\nBeth yw Myfyrdod\nDylai'r lamp wybod bod ongl olau wreiddiol y LED tua 120°. Er mwyn ailddyrannu'r defnydd o olau a chyflawni'r effaith ofynnol, bydd y lamp yn defnyddio ail-ddodiad i reoli pellter, arwynebedd ac effaith y golau yn y fan a'r lle. Mae'r ail-wneud fel arfer yn seiliedig ar ffurf y cwpan, ac mae'r ail-dod sy'n ymddangos ar y ffurf hon yn cael ei alw ar y cyd yn ail-dod yn y diwydiant.\nMae'r adlewyrchydd ei hun wedi'i rannu'n ddau gategori.\nYn gyffredinol, wedi'i wneud o alwminiwm, mae angen ei stampio, ei gwrtais a'i ocsideiddio. Mae'n hawdd ei siapio, cost isel, ymwrthedd i dymheredd uchel, a'i gydnabod yn hawdd gan y diwydiant.\nMae angen ei ddiraddio. Mae ganddo gywirdeb optegol uchel a dim cof dadffurfio. Mae'r gost yn gymharol uwch na metel, ond nid yw ei ymwrthedd i dymheredd cystal â chwpanau metel. Ar gyfer lampau tymheredd uchel, mae'n bell i ffwrdd Dyfais.\nMae'n werth sôn hefyd na fydd yr holl olau sy'n mynd allan o'r ffynhonnell olau i'r ail-ddodiad yn mynd allan ar ôl atblygiad. Cyfeirir at y rhan hon o'r golau nad yw wedi'i blygio ar y cyd fel y man eilaidd yn yr opteg. Bodolaeth y man uwchradd yw lleddfu'r effaith weledol.\nPâr o:Deg mantais Goleuadau LED Nesaf:Pwyntiau gwybodaeth cysylltiedig y dylem eu gwybod am y diwydiant LED


Cwestiynau Cyffredin - USW Exchange\nBeth yw cynllun busnes?\nMae cynllun busnes yn arf hanfodol i unrhyw fusnes ac entrepreneur. Dywed llawer o entrepreneuriaid nad oes ganddynt gynllun ond ei bod yn well ganddynt ‘Fwrw Iddi’, dyna’r cwbl – sy’n wir hyd nes y mae angen iddynt ei gyfathrebu i eraill yn ffurfiol (banciau, partneriaid, cwsmeriaid, cyflenwyr a’r gweithlu) beth yw natur y busnes a pha werth a gynhyrchir ganddo ac ar gyfer pwy. Felly mae cynllun busnes yn fodd o ffurfioli’r weledigaeth entrepreneuraidd fel y gellir ei rhannu…fel yn ein hachos ni er enghraifft pan fyddwch yn cyflwyno cais i wobrau Gwneud i Fusnes Ddigwydd! Mae hefyd yn bwysig i chi nodi, pan ddefnyddiwn y gair ‘ffurfiol’, nid awgrymu na ddylai eich cynllun ddangos unrhyw angerdd ac ysbryd ydym ni…i’r gwrthwyneb – mae cynllun ffurfiol yn caniatáu i chi rannu eich brwdfrydedd am y busnes mewn modd sy’n drefnus ac yn ystyrlon – sydd, yn bendant, ddim yn ddiflas!\nMae www.entrepreneur.com yn adnodd ardderchog. Adnodd ar y we o’r Unol Daleithiau yw hwn ar gyfer bob entrepreneur (ar ba gam bynnag yn y broses), ac maent yn dweud y canlynol am gynlluniau busnes:\nMae cynllun busnes yn ddisgrifiad ysgrifenedig o ddyfodol eich busnes. Dyna ydyw yn ei hanfod: dogfen sy’n disgrifio’r hyn yr ydych yn cynllunio i’w wneud a sut yr ydych yn cynllunio i’w wneud. Os ydych yn taro paragraff ar gefn amlen yn disgrifio eich strategaeth o ran busnes, rydych wedi ysgrifennu cynllun, neu o leiaf eginyn cynllun.\nFfynhonnell arall yw www.business.wales.gov.uk sydd hefyd yn le da i chwilio am gyngor ar gyfer cynllunio busnes (sy’n ffordd dda o ystyried cyfnod cychwynnol eich menter). Mae eu barn am yr hyn ydyw cynllun busnes yn awgrymu:\nMae cael cynllun busnes realistig, gweithredol yn hanfodol wrth gychwyn busnes. Mae cynllun busnes yn ddogfen ysgrifenedig sy’n disgrifio busnes, ei amcanion, ei strategaethau, y farchnad y mae’n gweithredu ynddi ynghyd ‘’i ragolygon ariannol. Mae iddo sawl swyddogaeth, o ddiogelu cyllid allanol i fesur llwyddiant o fewn eich busnes.\nOs nad ydych erioed wedi ysgrifennu cynllun busnes, yna peidiwch ‘ phoeni, nid ydych ar eich pen eich hun fel y mae ein cyfeillion yn Start Up Donut (enw gwych!) yn nodi: Mae’r posibilrwydd o orfod ysgrifennu cynllun busnes yn codi ofn ar lawer o ddarpar fusnesau newydd. Ond nid yw’n broses anodd – ac mae cynllun busnes da yn hoelio sylw pobl yn ogystal ag yn helpu i ddiogelu cyllid a chymorth.\nBydd y cynllun busnes yn egluro syniad eich busnes ac yn diffinio eich amcanion hirdymor. Mae’n darparu glasbrint ar gyfer rhedeg y busnes ynghyd ‘ chyfres o feincnodau i wirio eich cynnydd yn eu herbyn. Mae o hefyd yn hanfodol ar gyfer argyhoeddi eich banc – ac efallai cwsmeriaid a chyflenwyr allweddol – i’ch cefnogi.\nBeth ddylai cynllun busnes ei gynnwys?\nMae cynllun busnes, fel yr amlinellir uchod, yn ddogfen eithaf gwerthfawr i’w chael os ydych yn o ddifrif am fusnes – ond mae angen i’r cynllun fod yn hyblyg ac yn rhwydd i’w addasu er mwyn galluogi’r busnes i wneud y gorau o gyfleoedd fel y maent yn codi, sy’n golygu bod angen i chi gyfeirio at y cynllun yn aml a’i ddiweddaru’n rheolaidd. Mae’n hen hen ystrydeb, ond meddyliwch am eich menter fel antur, taith ydyw, a’r cynllun busnes yw’r map – mae’n helpu i’ch arwain chi ac eraill… ond mae’n rhaid i chi gyfeirio ato yn aml, neu fel arall bydd rhaid i chi ailfeddwl am bethau, a bydd hynny’n gwastraffu adnoddau.\nFel y mae Santander yn awgrymu: Mae cynllunio gofalus yn hanfodol i lwyddiant unrhyw fusnes. Dylech anelu at ddiffinio eich amcanion ar gyfer bob blwyddyn, a phenderfynu sut yr ydych am eu cyflawni. Un o’r dulliau gorau o sicrhau nad ydych yn anghofio unrhyw beth yw trwy baratoi Cynllun Busnes manwl. I lunio eich cynllun busnes, bydd angen i chi:\nYmchwilio i’ch marchnad. I gwblhau eich amcanestyniadau llif arian ac ysgrifennu eich Cynllun Busnes, mae angen i chi ymchwilio i’ch marchnad yn ofalus a dangos bod eich amcangyfrifon ar gyfer incwm a gwariant yn gwneud synnwyr pan ystyrir hwy o fewn y cefndir hwnnw.\nDiweddaru pethau. Defnyddiwch nhw fel adnodd i:\nDdilyn datblygiadau newydd\nYmchwilio i gyfleoedd newydd\nFelly beth ddylid ei gynnwys yn y cynllun – beth fydd yn ei wneud yn werthfawr ac yn ddefnyddiol i ddatblygu’r busnes i’r dyfodol? Mae’r drafodaeth a ganlyn a’r adnoddau a awgrymir yn cymryd safbwyntiau amrywiol – sy’n eithaf tebyg, ond hwyrach bod eu trefn a’r derminoleg yn wahanol i ffurflen gais Gwneud i Fusnes Ddigwydd, felly cadwch hynny mewn cof wrth gael golwg arnynt.\nMae Busnes Cymru yn gwneud y pwyntiau a ganlyn:\nDylai eich cynllun busnes ddarparu manylion ynghylch sut yr ydych am ddatblygu eich busnes, pryd yr ydych am wneud hynny, pwy sy’n mynd i chwarae rhan a sut y byddwch yn rheoli’r cyllid. Mae bod yn glir ynghylch y materion hyn yn arbennig o bwysig os ydych yn chwilio am gyllid neu fuddsoddiad. Yn ogystal, bydd y broses o adeiladu eich cynllun yn hoelio eich sylw ar sut y bydd angen i’ch busnes newydd weithredu, i roi’r cyfle gorau iddo lwyddo. Dylai eich cynllun gynnwys:\ncrynodeb gweithredol – trosolwg yw hwn o’r busnes yr ydych eisiau ei gychwyn. Mae’n hanfodol. Mae llawer o fenthycwyr a buddsoddwyr yn dod i farn am eich busnes yn seiliedig ar y rhan hon o’r cynllun yn unig. Gweler y dudalen yn y canllaw hwn ar y crynodeb gweithredol\ndisgrifiad byr o’r cyfle busnes – pwy ydych, yr hyn yr ydych yn bwriadu ei werthu neu ei gynnig, pam ac i bwy. Gweler y dudalen yn y canllaw hwn ar eich busnes, ei gynhyrchion a’i wasanaethau\neich strategaeth marchnata a gwerthu – pam yr ydych yn meddwl y bydd pobl yn prynu’r hyn yr ydych eisiau ei werthu a sut yr ydych yn bwriadu eu gwerthu. Gweler y tudalennau yn y canllaw hwn ar eich marchnadoedd a’ch cystadleuwyr, a marchnata a gwerthiant\neich tîm rheoli a’ch staff – eich cymwysterau a’r bobl yr ydych yn bwriadu eu recriwtio i weithio gyda chi. Gweler y dudalen yn y canllaw hwn ar sgiliau eich tîm\neich gweithrediadau – eich safle, eich cyfleusterau cynhyrchu, eich systemau gwybodaeth rheoli a TG. Gweler y dudalen yn y canllaw hwn ar eich gweithrediadau\nrhagolygon ariannol – mae’r adran hon yn troi popeth a ddywedwyd gennych yn yr adrannau blaenorol yn rhifau. Gweler y dudalen yn y canllaw hwn ar ragolygon ariannol\nFel y dywedwyd gennym – efallai nad hwn yw’r union fframwaith ar gyfer ffurflen gais Gwneud i Fusnes Ddigwydd – ond byddwn yn gofyn am yr un wybodaeth – mewn trefn ychydig yn wahanol. I brofi ein pwynt, dyma beth mae www.entrepreneur.com yn ei ddweud:\nFelly beth sydd mewn cynllun busnes, a sut ydych chi’n llunio un? Yn syml, mae cynllun busnes yn cyfleu nodau eich busnes, y strategaethau a ddefnyddir gennych i’w cyflawni, problemau posibl y gall eich busnes eu hwynebu a dulliau o’u datrys, strwythur trefniadaethol eich busnes (gan gynnwys teitlau a chyfrifoldebau) ac, yn olaf, faint o gyfalaf sydd ei angen i ariannu eich menter ac i’w chynnal hyd nes y bydd yn adennill costau.\nYn swnio’n dda? Fe all fod, os ydyw’n cael ei lunio’n iawn. Mae cynllun busnes da yn dilyn canllawiau a dderbynnir yn gyffredinol o ran ffurf a chynnwys. Ceir tair prif ran i gynllun busnes:\nY cyntaf yw’r cysyniad busnes, lle’r ydych yn trafod y diwydiant, strwythur eich busnes, eich cynnyrch neu wasanaeth arbennig, a sut yr ydych yn bwriadu gwneud eich busnes yn llwyddiant.\nYr ail yw adran y farchnad, lle’r ydych yn disgrifio ac yn dadansoddi darpar gwsmeriaid: pwy ydyn nhw ac yn lle maen nhw, yr hyn sy’n gwneud iddyn nhw brynu ac yn y blaen. Yma, rydych hefyd yn disgrifio’r gystadleuaeth a sut yr ydych yn paratoi eich hun i’w curo.\nYn olaf, mae’r adran ariannol yn cynnwys eich incwm a datganiad llif arian, mantolen a chymarebau ariannol eraill, fel dadansoddiadau adennill costau. Efallai bod angen help eich cyfrifydd ar gyfer y rhan hon, ynghyd ‘ rhaglen feddalwedd dda ar gyfer llunio taenlenni.\nGan edrych hyn yn oed yn fwy manwl ar y dair brif adran a geir yma, mae cynllun busnes yn cynnwys saith elfen allweddol:\nDisgrifiad o’r busnes\nCynllun dylunio a datblygu\nCynllun gweithrediadau a rheoli\nI ryw raddau, rydym wedi trafod hyn eisoes yn yr adran hon, ond mae bob amser yn werth pwysleisio’r pwynt ynghylch yr angen i gyfathrebu eich syniadau gwych a’ch angerdd i eraill.\nCeir sawl mantais i greu a rheoli cynllun busnes realistig – fel y dywed Busnes Cymru:\nHyd yn oed os nad ydych ond yn ei ddefnyddio’n fewnol, gall:\neich helpu i weld problemau posibl cyn iddynt ddigwydd\ndarparu strwythur effeithlon ar gyfer ochr ariannol eich busnes\ncanolbwyntio eich ymdrechion ar ddatblygu eich busnes\ngweithio fel modd o fesur eich llwyddiant\nMae llawer o bobl yn meddwl am gynllun busnes fel dogfen a ddefnyddir i ddiogelu cyllid allanol. Mae hyn yn bwysig oherwydd y gall darpar fuddsoddwyr, gan gynnwys banciau, fuddsoddi yn eich syniad, gweithio gyda chi neu fenthyca’r arian i chi o ganlyniad i gryfder eich cynllun.\nGall y bobl neu sefydliadau a ganlyn ofyn am gael gweld eich cynllun busnes ar ryw adeg:\nbuddsoddwr allanol – p’un a yw hwn yn gyfaill, yn gwmni cyfalaf menter neu’n angel busnes\nunrhyw un sydd ‘ diddordeb mewn prynu eich busnes\nDylech hefyd gofio bod cynllun busnes yn ddogfen fyw a fydd yn eich helpu i fonitro eich perfformiad ac i gadw ar y trywydd iawn, ac felly bydd angen ei ddiweddaru a’i newid fel y mae eich busnes yn tyfu. P’un a ydych yn bwriadu defnyddio eich cynllun yn fewnol, neu fel dogfen ar gyfer bobl allanol, dylai fwrw golwg gwrthrychol ac onest ar eich busnes. Gallai methu ‘ gwneud hyn olygu bod gennych chi ac eraill ddisgwyliadau afrealistig o’r hyn y gellir ei gyflawni a phryd.\nCaiff y pwyntiau hyn eu pwysleisio gan Lywodraeth y Deyrnas Unedig www.gov.uk/write-business-plan:\nMae cynllun busnes yn ddogfen ysgrifenedig sy’n disgrifio eich busnes. Mae’n cynnwys amcanion, strategaethau, gwerthiant, marchnata a rhagolygon ariannol.\nMae cynllun busnes yn eich helpu i:\negluro syniad eich busnes\ngweld problemau posibl\nnodi eich amcanion\nmesur eich cynnydd\nBydd arnoch angen cynllun busnes os ydych eisiau diogelu buddsoddiad neu fenthyciad gan fanc. Yn ogystal, gall helpu i argyhoeddi cwsmeriaid, cyflenwyr a darpar weithwyr i’ch cefnogi.\nFelly, mae’r neges yn gryf: mae angen cynllun busnes arnoch i’ch helpu i gyfathrebu beth yw natur syniad eich busnes a pham y dylai pobl eraill ei gefnogi. Mae cylchgrawn Entrepreneur yn mynd gam ymhellach ac yn gwneud y pwynt y bydd gwahanol gynulleidfaoedd ar gyfer cynllun busnes ar wahanol adegau, yn dibynnu ar gyfnod oes y busnes. Fel y dywedant: yr unig un nad ydyw angen cynllun busnes yw’r un nad yw’n mynd i mewn i fusnes. Nid oes angen cynllun arnoch i ddechrau hobi neu i wneud gwaith ar wah’n i’ch swydd arferol. Ond, yn achos unrhyw un sy’n dechrau neu’n ymestyn menter a fydd yn defnyddio adnoddau sylweddol o ran arian, ynni neu amser, ac y disgwylir iddi wneud elw, dylid treulio amser yn drafftio rhyw fath o gynllun.\nAwgrymir dau gyfnod o ran datblygu cynllun busnes, cyfnod y busnes newydd a’r un sydd wedi’i hen sefydlu.\nBusnesau newydd – Mae’r lluniwr cynllun busnes clasurol yn entrepreneur sy’n chwilio am help i ddechrau menter newydd. Mae sawl cwmni llwyddiannus wedi dechrau ar bapur, yn ffurf cynllun a ddefnyddiwyd i argyhoeddi buddsoddwyr i roi’r cyfalaf sydd ei angen i’w gychwyn. Fodd bynnag, camgymeriad ydyw meddwl mai dim ond busnesau newydd sy’n brin o arian sydd angen cynlluniau busnes. Mae perchnogion busnes yn gweld bod cynlluniau’n ddefnyddiol ym mhob cyfnod o fodolaeth eu cwmni, p’un a ydyn nhw’n chwilio am gyllid neu’n ceisio penderfynu sut i fuddsoddi arian dros ben.\nBusnesau sefydledig sy’n chwilio am help – Nid entrepreneuriaid delfrydgar sydd bob amser yn ysgrifennu cynlluniau busnes. Ysgrifennir llawer gan ac ar gyfer cwmnïau sydd wedi hen fynd heibio’r cyfnod sefydlu. Hwyrach y bydd mentrau sydd ar ganol eu twf yn drafftio cynlluniau i’w helpu i ganfod cyllid i’w galluogi i dyfu, yn union fel y mae rhai newydd yn ei wneud, er efallai bod y symiau a geisiant yn fwy, a’r buddsoddwyr yn fwy parod. Gallant deimlo bod angen cynllun i helpu i reoli busnes sydd eisoes yn tyfu’n gyflym. Neu gellir ystyried cynllun fel arf gwerthfawr i’w ddefnyddio i gyfleu cenhadaeth a gobeithion y busnes i gwsmeriaid, cyflenwyr ac eraill.\nPwy sy’n eu darllen?\nUnwaith eto, mae’n debyg ein bod eisoes wedi ateb y cwestiwn hwn, ond mae’n werth ychwanegu rhai sylwadau terfynol ar dueddiadau o ran Cynllunio Busnes gan Mark Hendriks o www.Entrepreneur.com.\nHeddiw, nid oes ar gynlluniau mwyach angen y 20 neu 40 o dudalennau a bennwyd gan gynllunwyr clasurol. “The shorter [it is], the better chance [it has] of being read,” meddai Bill Bygrave (athro emeritws yng Ngholeg Babson a rhywun sydd wedi treulio amser hir yn ymchwilio i entrepreneuriaeth), sy’n argymell neilltuo dim mwy na phum tudalen ar gyfer incwm, llif arian a mantolenni. “And don’t have any numbers in [there] you can’t explain instantaneously.”\nFel y mae offerynnau fel taenlenni a meddalwedd ar gyfer ysgrifennu cynlluniau wedi dod yn bwysicach, dywed rhai beirniaid bod cynlluniau busnes bellach yn cynnwys gormod o fanylion cyllidol cymhleth, sydd yn aml yn cael eu cefnogi gan ddim byd mwy na dyfalu. “[These tools have] made it easier to produce a business plan,” meddai Bygrave. “But they’ve produced page after page of financials that basically came out of thin air.” O ganlyniad, mae buddsoddwyr heddiw eisiau llai o fanylion ariannol sydd wedi’u cyflwyno’n fwy effeithiol.\nYr hyn yr ydych wir angen ei gyfathrebu yw eich bod wedi gwneud eich gwaith cartref a’ch ymchwil: yn enwedig i’r farchnad – heb gwsmeriaid (darpar gwsmeriaid neu rai go iawn) ni fydd busnes.\nGwybodaeth bellach a dolenni defnyddiol\nMae’r dolenni a ganlyn yn adnodd gwerthfawr ar gyfer cynllunio busnes – mae llawer o wybodaeth ar gael drwy’r dolenni hyn, y bydd llawer ohoni’n cynnwys yr un testunau ond o safbwynt gwahanol. Nid pwrpas y rhestr hon yw cyfleu’r hyn yr ydym ni’n ei ffafrio o gwbl, ond hyderwn y bydd o ddefnydd, nid yn unig ar gyfer eich cais llwyddiannus i’r gwobrau Gwneud i Fusnes Ddigwydd, ond hefyd ar gyfer datblygiad eich busnes i’r dyfodol.Cyngor a thempledi cyffredinol ar gyfer cynlluniau busnes:\nRhai enghreifftiau o astudiaethau achos a gyflwynwyd ar fideo:\nEnghreifftiau o gynlluniau busnes:\nAc yn olaf – yr hyn y dylai fod yn ei hanfod:\nPwy all gymryd rhan yn y gystadleuaeth?\nGweler yr adran ar feini prawf yn y trosolwg o’r categorïau.\nFodd bynnag, mae dau bwynt allweddol:\nMae’n rhaid i chi fod yn byw yn y DU.\nByddwch chi, a bob aelod o’ch tîm, dros 16 mlwydd oed ar 1 Medi 2016.\nOes modd defnyddio cynnig busnes i wella busnes presennol sy'n cynhyrchu refeniw?\nOes. Fodd bynnag, mae’n angenrheidiol mai eich busnes neu eich syniad busnes chi ydyw. Nid yw masnachfreintiau neu is-gwmnïau cwmnïau sy’n bodoli eisoes yn gymwys.\nOes modd i'm cynllun fod yn fenter gymdeithasol?\nOes. Ond cofiwch y caiff ei farnu yn ôl yr un meini prawf ‘ chynlluniau eraill. Gweler yr hyn y mae beirniaid yn chwilio amdano mewn cynllun.\nPam na allaf ymgeisio drwy gyflwyno cynllun busnes cyflawn yn lle cwblhau ffurflen gais ar-lein?\nDefnyddiwn ffurflen gais er mwyn rhoi chwarae teg i bawb. Mae gofyn i bob ymgeisydd ateb yr un set o gwestiynau yn sicrhau bod y beirniaid yn cael yr un mewnbwn gan bob ymgeisydd. Pe gofynnwyd i bawb ymgeisio drwy gyflwyno cynllun cyflawn, byddid yn debygol o gael ystod eang o gynlluniau yn cael eu cyflwyno, ac mae’n debyg na fyddai sawl un yn cynnwys yr atebion allweddol i gwestiynau. Byddai hyn yn debygol o fod yn wir yn enwedig yn achos rhai nad ydynt wedi ysgrifennu cynllun busnes o’r blaen. Mae’r fideo creadigol byr yn gyfle i chi ddod ‘’r cynllun yn fyw ac i ychwanegu angerdd i’r geiriau.\nPwy fydd yn beirniadu'r gwobrau?\nBydd pob un o gategorïau gwobrau Gwneud i Fusnes Ddigwydd yn cael eu beirniadu gan gyfuniad o arbenigwyr o fyd diwydiant ynghyd ag aelodau profiadol o’r tîm academaidd o Ysgol Fusnes Prifysgol De Cymru.\nBeth os yw fy/ein sefyllfa'n newid ar ôl cyflwyno cais ond cyn cwblhau'r beirniadu?\nRhowch wybod i ni am unrhyw newidiadau arwyddocaol drwy e-bost (makingbusinesshappen@southwales.ac.uk), cyn gynted ag yr ydych yn ymwybodol ohonynt. Mae’r rhain yn cynnwys derbyn cyllid gan ffynhonnell allanol arall, newid yn natur neu yng nghynlluniau’r busnes, a/neu ddigwyddiadau perthnasol eraill.\nA fyddwch yn dychwelyd fy nghynllun ar ôl i'r gystadleuaeth ddod i ben?\nNa fyddwn. Ymdrechwn i gasglu a dinistrio bob copi a ddefnyddir gan y beirniaid.\nA oes angen cefndir mewn busnes arnoch i gystadlu?\nNac oes, ond bydd angen i chi fedru cyfathrebu egwyddorion busnes.\nMae gennyf syniad gwych ond rwy'n poeni na allaf gynhyrchu cyflwyniad fideo 'proffesiynol'; ddylwn i fwrw ymlaen ' gwneud cais?\nAr bob cyfrif! Cystadleuaeth yw hon i ganfod y syniadau busnes mwyaf creadigol a’r myfyrwyr mwyaf brwdfrydig sy’n entrepreneuriaid; nid cystadleuaeth i ganfod pwy sydd ‘’r sgiliau cynhyrchu fideo gorau. Y chi fydd yn penderfynu pa fath o fideo a sut i’w gynhyrchu, bo hynny trwy ddefnyddio camera fideo HD neu we-gamera. Gall fod yn ‘voxpop’ syml i gamera neu un neu ddau o sleidiau ‘power point’ a recordiad llais.\nOes modd i fyfyriwr gyflwyno cynlluniau ar gyfer mwy nag un tîm?\nCaniateir i chi gymryd rhan yng ngwobrau Gwneud i Fusnes Ddigwydd mewn mwy nag un tîm. Gall fod yn her logistaidd i wneud hynny, ond mae’n bosibl.\nOes rhaid i mi dderbyn y pecyn cymorth llawn?\nNac oes. Cynnig yw’r pecyn cymorth fel pecyn atodol i’r wobr ariannol. Fodd bynnag, mae’r cymorth hwn o werth mawr i’r busnes ac i chi, a hwyrach y byddwch eisiau derbyn rhywfaint o’r cynnig os nad y cwbl. Fodd bynnag, ni chynigir unrhyw arian cyfatebol.\nSut allaf gael diweddariad am y Gwobrau 'Gwneud i Fusnes Ddigwydd' yn ystod gweddill y flwyddyn?\nGallwch wirio ein gwefan Gwneud i Fusnes Ddigwydd yn rheolaidd ac arwyddo i dderbyn diweddariadau. Bydd ymgeiswyr sydd wedi cofrestru hefyd yn derbyn negeseuon gennym drwy e-bost, a anfonir fel arfer at arweinyddion timau. Gallwch hefyd ein dilyn ar Twitter.\nPa fath o gwestiynau a ofynnir yn y ffurflen gais?\nMae’r ffurflen gais yn canolbwyntio ar dair prif ran – eich gwybodaeth sylfaenol, eich cynllun busnes a’ch cyflwyniad creadigol (bydd rhai categorïau’n gofyn am ragor o wybodaeth benodol hefyd):\nGwybodaeth sylfaenol: Dyma’r pethau rydym wirioneddol angen gwybod amdanynt – fel eich\nmanylion cysylltu chi ac aelodau eich tîm.\nCynllun busnes: Bydd y rhan hon hefyd yn gofyn i chi am fanylion eich cynllun busnes. Rydym wedi’i rhannu’n adrannau unigol – bydd terfyn geiriau ar bob un ohonynt.\nY cyflwyniad creadigol: Dyma eich cyfle i hybu eich cais drwy ddefnyddio fideo byr neu gyflwyniad creadigol (gweler y canllawiau yn yr adran Help a Chyngor).\nOes modd i mi gyflwyno cynllun busnes sydd wedi'i gyflwyno'n flaenorol i gystadleuaeth cynllun busnes arall?\nBeth os nad wyf erioed wedi ysgrifennu cynllun busnes?\nMae’n amser da i chi ddechrau nawr. Mae cynllun busnes yn dangos eich bod wedi ystyried hanfodion y broses o lansio busnes. Gweler y canllawiau ar lunio Cynllun Busnes. Yn ogystal, cymrwch olwg ar y dolenni adnoddau a nodwyd gennym i’ch cynorthwyo i ysgrifennu cynllun yn yr adran Help a Chyngor.\nOes modd i mi gyflwyno cynllun os bûm mewn cysylltiad ' sefydliad y mae beirniad yn gysylltiedig ag ef?\nOes. Fodd bynnag, byddwch mewn perygl o gael eich gwahardd os ydych yn ceisio cysylltu ‘ beirniad, neu gael rhywun i wneud hynny ar eich rhan, mewn perthynas uniongyrchol ‘’r gwobrau Gwneud i Fusnes Ddigwydd.\nBeth os oes rhaid i mi/ni dynnu'n ôl o'r gystadleuaeth ar ôl cyflwyno cais?\nRhowch wybod i ni drwy e-bost (makingbusinesshappen@southwales.ac.uk) cyn gynted ag y bo modd. Mae hyn yn arbennig o bwysig fel nad yw ein beirniaid gwirfoddol yn treulio amser yn gwerthuso cynnig nad yw mwyach yn weithredol. Dim ond y prif ymgeisydd a restrir ar y cais all dynnu cais yn ôl o’r gystadleuaeth.\nBeth yw'r diffiniad o fenter gymdeithasol?\nMae angen i fenter gymdeithasol ganolbwyntio’n bennaf ar genhadaeth gymdeithasol neu amgylcheddol. Yn naturiol, ceir rhai meysydd llwyd y gall busnesau proffidiol iawn gynnwys cenhadaeth gymdeithasol bwysig ynddynt\nOes unrhyw awgrym o ran pa mor hir y dylai'r cynllun busnes fod?\nOes. Ceir terfynau geiriau ar yr adrannau yn y ffurflen gais ar-lein – felly gofalwch eich bod yn ymwybodol o’r rhain cyn i chi gyflwyno eich cais.\nPa mor gyflym a gawn ni ein harian os ydym yn ennill?\nDosbarthir yr holl wobrau ariannol i amryw enillwyr y gwobrau mor fuan ‘ phosib ar ôl iddynt gael eu gwobrwyo yn y digwyddiad arddangos ar ddydd Mawrth 22 Mawrth 2016.\nOes modd i mi gael mwy na chwech aelod yn fy nhîm?\nNac oes. Er mwyn sichrau tegwch ar draws y gystadleuaeth, chwech aelod yw’r uchafswm aelodau ym mhob tîm.\nPwy sy'n beirniadu cyflwyniadau'r rheiny sydd yn y rownd derfynol?\nBydd pob cyflwyniad yn cael ei farnu gan gyfuniad o arbenigwyr o fyd diwydiant ac aelodau profiadol a’r tîm academaidd o Ysgol Fusnes Prifysgol De Cymru. Gweler bywgraffiadau’r beirniaid.\nYn lle y cynhelir y seremoni wobrwyo?\nCynhelir y digwyddiad arddangos a gwobrwyo ar ein Campws Pontypridd ym Mehefin 2017.\nOes rhaid i mi recordio fideo fel rhan o'm cais?\nOes a Nac Oes!\nMae hwn yn gyfle i chi ddod ‘’ch busnes a’ch syniad yn fyw ac i ‘ddweud’ wrthym am eich busnes. Gallwch ddefnyddio fideo neu gyflwyniad ‘power point’ wedi’i animeiddio – eich dewis chi ydyw. Yr oll y gofynnwn amdano yw y dylai eich broliant cryno (‘elevator pitch’) gydymffurfio ‘’r hyn a nodir yn y meini prawf ymgeisio ar gyfer eich categori dewisol o ran ei hyd, dylid ei gyflwyno gyda’ch enw ac enw’r busnes ac ni ddylai gynnwys unrhyw gynnwys hawlfraint (deunydd sydd wedi’i greu gan rywun arall!).\nGweler ein ‘canllaw’ ar wneud ‘broliant’ yn yr adran Help a Chyngor.\nOes modd cyflwyno cynllun busnes sydd wedi derbyn cyllid sefydliadol, angel neu arall?\nOes rhaid i gynigion roi sylw i dechnoleg?\nNac oes. Gellir cyflwyno ceisiadau ar gyfer unrhyw fath o fusnes. Gweler yr hyn y mae beirniaid yn chwilio amdano mewn cynllun.\nOes rhaid cyflwyno cynllun busnes cyflawn wrth gyflwyno cais?\nRydych yn gwneud cais drwy gwblhau cais ar-lein a chanddo adrannau i chi lwytho i fyny eich cynllun busnes iddynt. Yn ogystal, mae arnom angen cyflwyniad creadigol yn ffurf fideo byr ynghyd ‘ rhai manylion penodol, yn dibynnu ar y wobr yr ydych yn ymgeisio amdani – felly darllenwch y trosolwg o’r categori cyn cyflwyno eich cais.\nOes modd i mi gael golwg ar gynlluniau busnes eraill a gyflwynwyd ar gyfer y gystadleuaeth hon?\nNac oes. Ystyrir bod pob cais a gyflwynir i’r gystadleuaeth hon yn gyfrinachol. Ond, cymrwch olwg ar y dolenni adnoddau a ddarparwyd gennym i’ch cynorthwyo i ysgrifennu cynllun, sy’n cynnwys cyngor ardderchog gan entrepreneuriaid a pherchnogion busnes profiadol: gweler yr adran Help a Chyngor.\nA fydd y beirniaid yn arwyddo cytundeb i beidio ' datguddio ('non-disclosure agreement', NDA)?\nNa fydd. Byddai gofyn i feirniaid arwyddo NDA yn eu llethu ‘ gofynion cyfreithiol fyddai’n rhwystr mawr iddynt allu chwarae rhan yn y gystadleuaeth. Dylech gymryd camau priodol i ddiogelu eich eiddo deallusol, yn yr un modd ag y byddech pe baech yn cysylltu ‘ buddsoddwyr sefydliadol.\nMae’r mwyafrif o feirniaid yn gyn-fyfyrwyr, neu’n ffrindiau i’r ysgol, a chanddynt ddiddordeb mewn cefnogi’r gwobrau o safbwynt addysgiadol.\nMae hwn yn gyfle gwych i gael adborth ar eich syniad gan bobl broffesiynol na fyddai ganddynt fel arall yr amser i gael golwg arno. Rydym yn eich annog i fanteisio arno\nA fyddaf yn cael adborth ar fy nghais neu gynllun?\nNa fydd. Yn anffodus, nid oes gan y beirniaid amser i ddarparu sylwadau unigol ar bob cynnig.\nA oes modd i fentrau entrepreneuriaeth cymdeithasol wneud elw?\nOes. Ond gofalwch eich bod yn gwahaniaethu hyn yn eich cais.\nSut ydw i'n gwybod p'un a oes gennyf syniad busnes da?\nTra bo hwn yn gwestiwn anodd iawn i’w ateb yn gryno, dyma rai pethau cychwynnol i’w hystyried.\nSiaradwch ‘ chymaint o bobl ag y bo modd! Bydd siarad ag unigolion yr ydych yn agos atynt, yn ogystal ag entrepreneuriaid neu unigolion yn y diwydiant sydd o ddiddordeb i chi, yn rhoi syniad i chi o’r prif faterion sydd angen sylw, y bydd arnoch angen gweithio trwyddynt fel yr ydych yn dysgu i fynegi eich syniad.\nGwnewch eich gwaith ymchwil!\nGofynnwch i’ch hun pa broblem yr ydych yn ei datrys: yn aml, gellir fframio syniadau entrepreneuraidd da fel problem y byddai eich menter yn ei dileu neu’n ei lleihau mewn rhyw fodd.\nOes modd i ni gyflwyno cynllun busnes i'r gystadleuaeth ar gyfer busnes sydd yn fusnes dielw/cymdeithasol, neu a all fod yn un yn y dyfodol?\nOes. Mae gwobrau Gwneud i Fusnes Ddigwydd yn agored i bob math o fusnes.\nOs caf fy newis i gystadlu yn y diwrnod arddangos a fydd y gystadleuaeth yn talu rhywfaint o fy nghostau?\nDarperir llety am ddim i bob aelod timau sy’n cyrraedd y rhestr fer a’u gwarcheidwad/athro/athrawes (yn ôl yr angen).\nDarperir prydau o fwyd am ddim i bob un sy’n mynychu’r digwyddiad arddangos.\nYn gyffredinol, mae gofyn i ymgeiswyr dalu eu costau teithio eu hunain, ond bydd y Brifysgol yn ystyried ceisiadau unigol am gyfraniadau tuag at gostau sy’n gysylltiedig ‘ mynychu’r digwyddiad arddangos. Darperir rhagor o fanylion wrth hysbysu’r ymgeiswyr llwyddiannus yn dilyn casgliadau’r broses feirniadu gychwynnol – erbyn Dydd Gwener 24 Chwefror 2017 man hwyraf.\nOs ydw i'n ennill, oes rhaid i mi fuddsoddi fy ngwobr ariannol yn fy musnes?\nHoffem i chi wneud hynny. Ein dyhead yw eich bod yn buddsoddi’r wobr ariannol ar gyfer ‘Gwneud i Fusnes Ddigwydd’, a gallai fod ar gyfer datblygiad busnes a/neu bersonol.\nOes rhaid i mi gwblhau fy nghais i gyd ar unwaith?\nNac oes – gallwch dreulio cymaint o amser ag yr hoffech yn cwblhau eich cais – os ydych yn cwblhau’r ffurflen erbyn 23:59 ar ddydd Gwener 13 Rhagfyr 2017.\nOes rhaid i mi fod yn fy fideo?\nNac oes. Ffrwyth eich dychymyg chi yw eich fideo. Gall gwahanol fathau o gynnwys mewn fideo fod yn:\nSioe sleidiau gyda recordiad llais\nGweler ein ‘canllaw’ ar wneud ‘cyflwyniad’ yn yr adran Help a Chyngor.


Enfys y dydd: sut rwy'n bod yn garedig i fy hun yn ystod pandemig - Mind\nDydd Llun, 18 Mai 2020 Ellen\nDyma flog gan Ellen, o Gaerdydd, sy’n disgrifio sut mae hi’n defnyddio technegau y dysgodd hi ar gwrs Mind lleol i ofalu am ei hiechyd meddwl yn ystod y cyfnod cloi.\nErs tipyn, roeddwn i wedi arddel y ffaith fy mod i’n berson llawen - ar fod yn glust i wrando i bobl sy’n ei chael hi’n anodd, er fy nad oeddwn i erioed wedi ei chael yn anodd fy hun. Yna, ces i fabi. Roedd cael pethau’n anodd yn brofiad syfrdanol. Roeddwn i wedi bod yn hynod o naïf. Gan fy mod i’n ysu i fod yn fam, roeddwn i’n meddwl y bydden i’n iawn. Dyna dwp fues i!\nRoeddwn i’n dioddef o iselder, ac yn boddi mewn euogrwydd. Doeddwn i ddim yn adnabod fy hun, ddim yn gwybod sut i ‘ail-frandio’ fy hun fel person nad oedd bellach yn llawen. Defnyddiais bob gronyn o egni oedd gen i yn cuddio hyn i gyd oddi wrth bobl.\nCeisiais ymweld â fy meddyg teulu. Ar y diwrnodau drwg, doeddwn i ddim yn gallu ymdopi â thrio cannoedd o weithiau i godi’r ffôn. Ar y diwrnodau da, doeddwn i ddim yn gallu wynebu dilorni fy hun am beidio cael ateb. Ar fwy nag un achlysur, es i mewn i’r feddygfa ond heb allu cael apwyntiad. Byddwn i’n sefyll gyda’r pram yn y lifft yn beichio crio.\nAr ôl symud tŷ, newidiais i feddygfa newydd, lle roeddwn i’n gallu cadw apwyntiad ar lein! Roeddwn i’n gallu mynd i weld fy meddyg heb orfod poeni am ffonio dro ar ôl tro. Roedd yn rhaid i fi aros am bythefnos am yr apwyntiad, ond erbyn y pwynt hwn roeddwn i wedi aros dros ddwy flynedd, felly roedd pythefnos ychwanegol yn ddim o beth.\nBu’r meddyg yn amyneddgar gan fy nghymryd o ddifri, a chefais ddiagnosis o iselder ar ôl geni (post-natal depression). Cefais fy rhoi ar restr aros ar gyfer cwnsela, derbyniais bresgripsiwn am feddyginiaeth a chefais fy nghyfeirio at gwrs hunan-ofal gyda Mind Caerdydd.\nRoedd cymryd y cam cyntaf yn teimlo’n ANHYGOEL, fel petai fi wedi cymryd cam bach ond hollbwysig nôl ataf i fy hun.\nRoedd y cwrs gyda Mind wedi cynnig cymaint o adnoddau i fi gael grymuso fy hun. Dilynais y cwrs ar iselder, ac roedd cael lle i ystyried fy iechyd meddwl yn rhodd werthfawr. Mae’r feddyginiaeth wedi bod o gymorth, yn ogystal â’r chwe wythnos o gwnsela trwy’r GIG, er fy mod i wedi gorfod aros amser hir amdano, sy’n anghredadwy. Sylweddolais fy mod i wedi stopio hoffi fy hun; roeddwn i wedi rhoi’r gorau i fod yn garedig i fy hun. Penderfynais gymryd fy hun ar ambell i ddêt - mynd am dro, nofio, y theatr. Ar ôl pob dêt, recordiais nodyn llais bach i ddiolch i fy hun am y dêt, gan ddweud fy mod i wedi cael amser mor hyfryd.\nAc wedyn daeth y cyfnod cloi.\nRoeddwn i’n gallu teimlo’r pryder, yr euogrwydd, a’r teimlad o fod yn sownd yn rheibio’n ôl. Sut oeddwn i’n mynd i wrthsefyll hyn?\nWel, dydw i ddim yn siŵr. Hyd yn hyn, mae popeth yn iawn... i raddau. Rwy’n newid shifftiau gofal plant gyda fy mhartner er mwyn cael amser i fi fy hun. Rwy’n creu pethau, yn cynnwys treulio oriau hapus yn gwneud ffilm micro, sef animeiddiad sy’n disgrifio sut rwy’n ceisio gofalu am fy iechyd meddwl. Mae wedi’i uwchlwytho i YouTube ac rwy’ wrth fy modd â’r ymateb.\nYn y ffilm, rwy’n disgrifio’r enfys sydd yn fy ‘mhen hapus’, ac rwy’n rhannu fy null o gyflawni pump o saith lliw’r enfys bob dydd.\nEr enghraifft, mae coch yn cynrychioli pŵer, felly rwy’n trio gwneud rhywbeth pwerus. Fy hoff ffordd o wneud hyn yw stompio o amgylch y tŷ - ffordd arbennig o ryddhau tensiwn!\nI fi, mae gwyrdd yn cynrychioli meithrin, neu ofalu: mae cysylltu â phobl yn gymdeithasol yn bwysig iawn i fi, felly rwy’n defnyddio technoleg i gadw mewn cysylltiad â phobl. Rwy’n bod yn garedig i fy hun, ac yn gofalu am fy nghorff a fy enaid gyda bwyd da a rhaglenni o safon - rwy’n dod i weld cymaint mwy pan rwy’n rhoi amser i fy hun i fwynhau pethau.\nGwyliwch ffilm micro Ellen yma:\nRwy’n credu bod y cyfryngau cymdeithasol yn dweud wrthym fod pawb arall yn iawn ar hyn o bryd, neu mae ambell i jôc yn mynd o amgylch ynghylch peidio bod yn iawn, ond roeddwn i eisiau cyhoeddi rhywbeth oedd yn fwy cynrychioladwy o’r gwir.\nDydw i ddim yn iawn, ond rwy’n trio’n galed i fod yn iawn.\nAc mae’n iawn i beidio bod yn iawn, cyn belled ein bod ni’n gallu siarad am hynny - ei rannu, a pheidio rhedeg i ffwrdd. Dyna’r cwbl sydd gen i i ddweud - ac rwy’n gobeithio, mewn rhyw ffordd, bod hwn wedi bod o help i rywun.\nMae Ellen yn byw yng Nghaerdydd gyda'i gŵr, eu merch Peggy, a'u cathod Rigby a Prudence. Mae hi'n hoffi carbohydradau.\nLocal Minds Mindfulness Postnatal depression (PND) Welsh (Cymraeg)


Mie Roesdahl: "Adeiladwyr heddwch lleol yw craidd adeiladu heddwch cynaliadwy" - Ymgyrch Fyd-eang dros Addysg Heddwch\nGorffennaf 18, 2021 Newyddion ac Uchafbwyntiau 0\nLlun trwy: Hans-Henrik Jensen\n(Wedi'i ymateb o: Robert Bosch Stiftung. Ebrill 2021)\nMae gwrthdaro treisgar ar ei uchaf yn hanesyddol. Maent yn digwydd eto ar gyfradd ddychrynllyd o uchel er gwaethaf ymdrechion y system adeiladu heddwch fyd-eang i atal gwrthdaro ac adeiladu heddwch. Mae Mie Roesdahl yn esbonio pam y gall diwallu anghenion adeiladu heddwch dan arweiniad lleol fod yn ddull o adeiladu heddwch cynaliadwy.\nGan Sabine Fischer\nAm y 25 mlynedd diwethaf mae Mie Roesdahl wedi gweithio fel ymarferydd adeiladu heddwch a hawliau dynol yn Affrica, Asia ac Ewrop. Mae hi wedi sefydlu Conducive Space for Peace yn 2016. Gan ymgysylltu â chyrff anllywodraethol llawr gwlad a rhyngwladol, llunwyr polisi, biwrocratiaid, a rhanddeiliaid eraill, mae Mie yn dilyn agenda uchelgeisiol o hyrwyddo trawsnewid a datblygu syniadau a phrosesau arloesol ym maes adeiladu heddwch.\nMae tua 60 y cant o'r holl ryfeloedd sifil yn digwydd eto tua saith mlynedd ar ôl dod i ben. Pam ei bod mor anodd delio â'r mathau hyn o wrthdaro?\nUn o'r rhesymau nad ydym wedi gallu delio â'r gwrthdaro hyn yn effeithiol yw nad yw'r system adeiladu heddwch fyd-eang yn talu digon o sylw i anghenion adeiladwyr heddwch lleol. Mae ffocws cynyddol ymhlith rhoddwyr cenedlaethol sy'n gweithio mewn ardaloedd sy'n gwrthdaro ar eu buddiannau cenedlaethol eu hunain. Mae hynny'n golygu bod llai o sylw i'r hyn y mae adeiladwyr heddwch lleol yn credu sydd ei angen arnynt i adeiladu heddwch. Mae a wnelo hynny hefyd ag anghydraddoldeb pŵer parhaus: Os ydych chi fel sefydliad adeiladu heddwch rhyngwladol yn dod i mewn â'ch blaenoriaethau ac yn dweud “Dyma beth mae gennym ni gyllid ar ei gyfer” ni allwch greu gofod i'r ddwy ochr lle mae gennych berthynas urddasol a rhoi lle i'r hyn sydd ei angen ar y rhai rydych chi'n cydweithredu â nhw mewn gwirionedd.\nPa rôl y mae adeiladu heddwch dan arweiniad lleol yn ei chwarae wrth greu heddwch cynaliadwy?\nAdeiladwyr heddwch lleol yw craidd adeiladu heddwch cynaliadwy. Maent yn llawer mwy cyfreithlon nag unrhyw berson o'r tu allan yn camu i gyd-destun ac yn dweud “Rwy'n credu y dylem wneud hyn”. Mae gan adeiladwyr heddwch lleol wybodaeth a doethineb, cyfreithlondeb mawr a phŵer ymgynnull - mae llawer wedi cymryd rhan mewn adeiladu heddwch ers blynyddoedd lawer ac wedi dysgu beth sy'n gweithio a beth sydd ddim. Gallant nodi a gweld strategaethau tymor hir yn greadigol. Nid wyf yn golygu rhamantu adeiladu heddwch lleol. Mae yna lawer o heriau, ond ar hyn o bryd nid ydym ni fel sefydliadau rhyngwladol yn rhoi cyfle iddyn nhw ddatblygu eu potensial. Er nad ydynt yn diystyru'r rôl gefnogol feirniadol y gall actorion rhyngwladol ei chwarae, mae'n hollol afresymegol meddwl y gall unrhyw un o'r tu allan ddod i mewn a dod â heddwch yn unrhyw le. Yn hytrach, dylem ganolbwyntio ar ddarparu'r gefnogaeth orau bosibl i'r rhai sy'n adeiladu heddwch yn y cyd-destun hwnnw a bod yn sylwgar i natur ac ansawdd perthnasoedd, y ffordd yr eir i'r afael ag anghydraddoldebau pŵer, a dwyochredd a chyd-ddysgu.\nMewn cynulliad o “Gofod Conducive for Peace” (CSP) y corff anllywodraethol mae adeiladwr heddwch yn siarad am sut i gyfrannu at newid paradeim yn y gymuned adeiladu heddwch fyd-eang. (Llun trwy: Andrew James Benson)\nBeth yw'r ffordd orau i ddiwallu anghenion adeiladwyr heddwch lleol?\nY peth pwysicaf yw gofyn a chael dealltwriaeth o'r hyn sydd ei angen arnynt mewn gwirionedd. Mae hynny'n swnio'n sylfaenol ond mewn gwirionedd mae'n weddol gymhleth oherwydd os ydych chi'n gofyn y cwestiynau hynny mae angen i chi allu mynd i'r afael â'r anghenion sy'n cael eu mynegi. Ond mae sefydliadau rhyngwladol yn ei chael hi'n anodd gwneud hyn oherwydd nad yw eu strwythur yn caniatáu hynny. Efallai na fydd digon o hyblygrwydd o ran cyllid i ganiatáu iddynt wyro oddi wrth y ffyrdd presennol o weithio a gweithredu yn y tymor hir fel y gallant gefnogi sefydliadau mewn ffordd gynaliadwy, er enghraifft. Felly mae'n ddechrau da iawn gofyn y cwestiwn ond yr hyn sydd angen i ni ei wneud mewn gwirionedd yw newid y system.\nBeth yn union sydd angen newid o fewn y system adeiladu heddwch fyd-eang ac mewn sefydliadau rhyngwladol?\nUn ffordd y mae sefydliadau rhyngwladol yn ymgysylltu ag adeiladwyr heddwch lleol yw mecanweithiau cyllido. Yn aml mae gan y rhain lawer o ofynion - ar gyfer adrodd, blaenoriaethau neu i berson ysgrifennu yn Saesneg hyd yn oed os nad Saesneg yw ei iaith gyntaf. Mae rhai o'r prif gronfeydd yn y Cenhedloedd Unedig er enghraifft ar gael dim ond os gallwch chi ddogfennu eich bod eisoes wedi rheoli llawer iawn o gronfeydd yn y gorffennol nad yw hynny'n wir am sefydliadau lleol bach sy'n gwybod yn union beth sydd angen ei wneud yn eu cyd-destun ond ni allant fodloni'r gofynion i gael y gefnogaeth ariannol i'w wneud. Felly mae angen newid llawer o fewn y mecanweithiau cyllido ond mae hefyd yn bwysig edrych y tu hwnt i hynny. Mae newid hefyd yn ymwneud â sut i gymryd rhan yn eich amgylchedd. Sut rydych chi'n cerdded i mewn i'r gofod a'r hyn rydych chi'n ei gynnig mewn sgwrs.\n"Creu gofod sy'n caniatáu i wahanol bobl ddod at ei gilydd."\nSut gall newid o'r fath ddigwydd?\nMae'n gyfnod anodd. Mae'r byd a'r system adeiladu heddwch fyd-eang yn newid. Dylai hyn gael ei ystyried yn gyfle: Mae momentwm ar gyfer newid ar hyn o bryd lle mae mwy o bobl - hyd yn oed os ydyn nhw'n gweithio yn y sefydliadau hyn - yn canfod y dewrder i fynegi'r angen am newid a cheisio dod o hyd i ffyrdd newydd o weithio. Nid oes diffyg mentrau ond diffyg trawsnewid y brif ran o sut mae cefnogaeth adeiladu heddwch dan arweiniad lleol yn gweithio heddiw mewn gwirionedd. Rydym yn ceisio cysylltu asiantau newid a'u helpu i ddysgu oddi wrth ein gilydd. Ond nid yw'n hawdd. Rydyn ni'n mynd i weld newid graddol.\nPa rôl y gall rhoddwyr preifat fel y Robert Bosch Stiftung ei chwarae yn hyn?\nMae gan roddwyr preifat sy'n ddigon dewr i fyfyrio ar eu ffyrdd eu hunain o weithio gyfrifoldeb penodol i rannu eu dysgu ymhlith y gymuned o arianwyr. Ond mae angen y dewrder arnyn nhw hefyd i gymryd rhan mewn proses newid sy'n ymwneud â newid strwythurol, ymarferol, ymddygiadol a normadol ar lefel ddyfnach. Mae'n bwysig imi ddweud nad yw sgyrsiau a datblygiadau polisi yn mynd i wneud gwahaniaeth. Mae gennym eisoes y fframwaith polisi cywrain mwyaf gwych ar adeiladu heddwch: mae'n sôn am berchnogaeth, hyblygrwydd, lleoleiddio - yr holl bethau sy'n nodi sut y dylem weithio i gefnogi adeiladwyr heddwch lleol. Ond nid yw'n newid i arfer. Er mwyn newid bod yna wahanol ffyrdd o ymgysylltu. Er enghraifft: Mae cyllidwyr yn aml yn meddu ar lawer o brofiad a gwybodaeth am y lleoedd y maen nhw'n ymgysylltu â nhw ac mae ganddyn nhw rwydwaith enfawr. Gallai bod yn barod i ysgogi hynny i orfodi newid ehangach a chreu gofod sy'n caniatáu i wahanol bobl ddod at ei gilydd fod yn gam i'r cyfeiriad cywir.\nDadwaddoli addysg: Sgwrs gyda Linda Tuhiwai Smith\nY Cenhedloedd Unedig ac Addysg Uwch: Adeiladu Heddwch, Cyfiawnder Cymdeithasol a Chydweithrediad Byd-eang ar gyfer yr 21ain Ganrif\nMawrth 20, 2020 Cyhoeddiadau 0\nYn y llyfr newydd hwn, mae Kevin Kester yn manylu ar sut mae hyrwyddiad y Cenhedloedd Unedig o addysg uwch ar gyfer heddwch a dealltwriaeth ryngwladol weithiau'n cyfrannu'n anfwriadol at atgynhyrchu gwrthdaro a thrais ar draws diwylliannau amrywiol. [parhewch i ddarllen…]\nAdeiladu Heddwch Gyda'n Gilydd: adnodd ymarferol\nTachwedd 4, 2018 Cyhoeddiadau, Ymchwil 0\nMae mynychder gwrthdaro treisgar ledled y byd yn ein crynhoad dyddiol o newyddion a chyfryngau yn creu ymdeimlad bod trais - neu fygythiad trais - yn bodoli byth a beunydd, pan mai heddwch yw'r norm mewn gwirionedd. Mae uwch swyddogion yn aml yn gofyn i actorion cymdeithas sifil pa ddewisiadau amgen sifil sydd i ymyrraeth filwrol wrth fynd i’r afael â gwrthdaro treisgar. Mae'r adroddiad hwn yn ymateb i'r cwestiwn hwnnw. [parhewch i ddarllen…]


Ionawr 2021 – Gronyn\nOn Ionawr 31, 2021 By gronynRho sylw\nOn Ionawr 31, 2021 Ionawr 31, 2021 By gronynRho sylw\nOn Ionawr 24, 2021 By gronynRho sylw\nYfed ar y slei\nOn Ionawr 24, 2021 Ionawr 24, 2021 By gronynRho sylw\nUn peth a ddaeth yn sgil Covid-19 yw corff o ddeddfau. Mae’r mwyafrif yn ymdrechu i’w cadw ac yn cael eu cythruddo wrth weld pobl yn teithio o bellter i ddringo’r Wyddfa neu i fynd am dro ar lan y môr. Mae clywed am griwiau’n cynnal partïon yn medru ein gwylltio a’n digalonni. Mae’r bobl hyn yn aml yn cyfiawnhau’r hyn a wnânt; ond i’r gweddill ohonom, pobl anghyfrifol a hunanol ydynt.\nWedi dweud hynny, rhaid cydnabod nad yw’n hawdd cadw pob rheol, yn arbennig wrth i reolau newid. Clywais fwy nag un yn cyfaddef iddynt fethu â chadw at lythyren y ddeddf bob amser, er pob bwriad da. A chan mor hawdd yw plygu’r mymryn lleiaf ar ambell reol, mae geiriau’r Arglwydd Iesu (mewn cyswllt arall) mor berthnasol: ‘Pwy bynnag ohonoch sy’n ddibechod, gadewch i hwnnw fod yn gyntaf i daflu carreg ati’ (Ioan 8:7); a ‘Peidiwch â barnu, rhag ichwi gael eich barnu (Mathew 7:1).\nAr ddiwedd wythnos a welodd urddo Arlywydd newydd yr Unol Daleithiau, llifogydd yng Nghymru, a’r pryder parhaus ynghylch Covid, trist oedd gweld mai un o’r prif straeon oedd honno am Aelodau o’r Senedd yn yfed alcohol yn adeiladau’r Llywodraeth ym Mae Caerdydd ddechrau Rhagfyr wedi i’r gwaharddiad ar weini alcohol ddod i rym. Mae tri Aelod wedi ymddiheuro, a dau o’r tri wedi rhoi’r gorau i’w swyddi mainc flaen ddoe; ac amser yn unig a ddengys beth a ddigwydd eto. Fis Mai’r llynedd, galwodd un o’r tri ar Ysgrifennydd Iechyd y Llywodraeth, Vaughan Gething, i ymddiswyddo am iddo fwyta sglodion wrth fynd allan am dro efo’i deulu. Mae’n siŵr fod yr Aelod hwnnw erbyn hyn yn difaru dweud, ‘Yr argraff a gaiff y cyhoedd yw bod yna un rheol i’r Ysgrifennydd Iechyd a rheol arall iddyn nhw.’\nMae ymchwiliad i’r digwyddiad ar y gweill. Ond y canfyddiad yw bod yr Aelodau hyn wedi manteisio’n ddigywilydd ar eu safle breintiedig er mwyn torri rheol a osodwyd ar bawb arall. Ni ellir cyfiawnhau’r hyn a wnaethant. Ond mae gen i ronyn o gydymdeimlad â hwy wedi i Lefarydd ar ran Boris Johnson ddweud bod y ‘Prif Weinidog yn disgwyl i bawb – beth bynnag eu statws a beth bynnag eu safle – fynd yr ail a’r drydedd filltir wrth gadw’r rheolau ynghylch Covid’. Haws fyddai gwrando arno pe byddai wedi canu’r un gân pan aeth ei gyfaill Dominic Cummings am dro gan osod y cynsail i bawb a fyn dorri unrhyw reol.\nNid anwybyddu na chyfiawnhau beiau y mae’r Iesu trwy’r geiriau uchod; ond dweud wrthym am beidio â rhuthro i feirniadu eraill, a ninnau o bosibl yn euog o’r un pethau neu waeth. Gwyliwn rhag taflu’r garreg gyntaf; ond cofiwn hefyd nad esgusodi’r wraig a ddaliwyd mewn godineb a wnaeth Iesu ond dweud wrthi, ‘Dos, ac o hyn allan paid â phechu mwyach’ (Ioan 8:11).\nCliciwch yma https://gronyn.wordpress.com/gronyn/ i fynd at rifyn diweddaraf Gronyn – Dydd Sul, 24 Ionawr, 2021.\nOedfa Ionawr 17, 2021\nOn Ionawr 17, 2021 By gronynRho sylw\nOn Ionawr 17, 2021 Ionawr 17, 2021 By gronynRho sylw\nYn ei dŷb ei hun, mae’r enw’n gwbl briodol. Mewn gêm o gardiau fel chwist mae’r cerdyn trỳmp yn rhagori ar y gweddill. Un o feiau mawr yr Arlywydd Trump yw ei argyhoeddiad ei fod yntau’n rhagori ac nad oes modd iddo golli na dadl na chytundeb masnachol na dim arall … nac etholiad.\nRoedd y gred na all fod yn anghywir yn waelodol i bopeth a ddywedodd ac a wnaeth dros bedair blynedd ei arlywyddiaeth. Fo oedd yn iawn; fo sydd yn iawn; a fo fydd yn iawn yn ei dŷb ei hun, a hyd yma beth bynnag yn nhŷb miliynau o’i gefnogwyr.\nGwelwyd y peth ar gychwyn ei daith i Texas ddydd Mawrth diwethaf wrth iddo gyfiawnhau’r araith a draddododd yn gynharach. Mynnai ei fod wedi gweld pobl yn dadansoddi ei araith yn y papurau ac ar y teledu “to the T”, i’r manylyn lleiaf. Roedd pawb, meddai, yn gytûn fod ‘y cwbl a ddywedais yn briodol, yn cynnwys y paragraff olaf a’r frawddeg olaf’.\nTybiais ar unwaith ei fod yn cyfeirio at yr araith a draddododd nos Iau, Ionawr 7, drannoeth yr ymosodiad ar y Capitol (sef yr araith y cyfeiriais ati yn Gronyn y Sul diwethaf). Yn honno, os cofiwch, mi wnaeth gondemnio’r trais gan ddweud nad oedd y rhai a wnaeth gyrch ar y Capitol yn ei gynrychioli ef na’u gwlad. Roedd yn anodd gen i gredu ei fod yn mynnu bod pawb wedi llyncu’r hyn a ddywedodd ac yn derbyn fod y cyfan yn briodol a chywir.\nOnd yna, mi wawriodd arnaf mai at yr araith a draddododd CYN y cyrch yr oedd yn cyfeirio: yr araith y bu pobl ar draws y byd yn sôn amdani; yr araith y bu beirniadu mawr arni; yr araith a fyddai’n sail dros uchelgyhuddo’r Arlywydd ddydd Mercher.\nAm eiliad, anwybyddwch gynnwys yr araith; a dim ond holi, sut yn y byd y gallai neb honni fod pawb o’r farn fod yr araith honno’n ddi-fai? Ond dyna grynhoi’r dyn. Pa ots bod miliynau o bobl o’r farn bod yr araith wedi ysgogi terfysg? Pa ots ei fod ar fin cael ei uchelgyhuddo oherwydd yr araith? Roedd o’n mynnu bod pawb yn gwbl fodlon â’r hyn a ddywedodd. Pa ots am dystiolaeth i’r gwrthwyneb?\nOs yw Trump wedi dysgu unrhyw beth i ni, ein dysgu i ystyried y medrwn fod ar fai yw hwnnw; ein dysgu i dderbyn y dystiolaeth sydd yn ein herbyn. Yng ngoleuni’r Beibl, mae pob un ohonom yn euog gerbron Duw; a chwbl ofer yw ceisio gwadu hynny. Yn rhyfeddol iawn, mae Trump yn mynnu bod pawb “to the T” yn cymeradwyo pob gair a ddywedodd, er gwaetha’r dystiolaeth i’r gwrthwyneb. Amser a ddengys beth fydd oblygiadau hynny iddo yn y pen draw. Gwyliwn rhag y fath ryfyg ffôl. Mae’r Beibl a Duw ei hun a’n cydwybod ein hunain hyd yn oed yn dwyn eu tystiolaeth i’n hangen am faddeuant ac am Waredwr. Dim ond y sawl a’i hystyrio’i hun yn gerdyn trỳmp, sy’n rhagori ar bawb, a fyddai’n gwadu’r dystiolaeth honno.\nCliciwch yma https://gronyn.wordpress.com/gronyn/ i fynd at rifyn diweddaraf Gronyn – Dydd Sul, 17 Ionawr, 2021.\nGwahoddiad i’n hoedfa Zoom\nOn Ionawr 13, 2021 Ionawr 13, 2021 By gronynRho sylw\nMae gan eglwysi Gofalaeth Fro’r Llechen Las oedfa trwy gyfrwng Zoom am 5.00 o’r gloch bob nos Sul. Mae croeso i unrhyw un ymuno â ni. Cysylltwch â’r Gweinidog, John Pritchard, i gael y ddolen neu’r cod ar gyfer y cyfarfod Zoom.\nAnfonwch neges at john.cilfynydd@btinternet.com\nOn Ionawr 10, 2021 Ionawr 10, 2021 By gronynRho sylw\nOn Ionawr 10, 2021 Ionawr 12, 2021 By gronynRho sylw\nOn Ionawr 4, 2021 By gronynRho sylw


Sgwrsio Obshtina Elin Pelin. Sgwrsio am ddim gyda dieithryn ar hap yn syth o Obshtina Elin Pelin.\nCroeso i Chatroulette Obshtina Elin PelinCyswllt i berson aleatory unrhyw le yn y byd. Gyda Chatroulette Obshtina Elin Pelin gallwch ddewis rhwng yr opsiynau canlynol:- Sgwrs am ddim gyda phob math o bobl o Obshtina Elin Pelin. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Obshtina Elin Pelin:


Tref Wicipedia gyntaf y byd – Golwg360\nTrefynwy a'r Cyngor Sir wedi bod yn gweithio ar brosiect unigryw - Pedia Trefynwy\nPedia Trefynwy - Llun: Wicipedia\nMae’r oes ddigidol yn cyrraedd carreg filltir newydd yr wythnos hon wrth i Drefynwy ddod yn dref Wicipedia gyntaf y DU – a’r byd – Ddydd Sadwrn.\nMae Wikimedia UK, yr elusen sydd yn hyrwyddo Wicipedia a’i chwaer brosiectau yn y DU, wedi bod yn gweithio mewn partneriaeth â thref Trefynwy a Chyngor Sir Fynwy ar y prosiect unigryw hwn a elwir Pedia Trefynwy.\nMae’r prosiect Pedia Trefynwy wedi bod yn gweithio i greu fersiynau amlieithyddol o dudalennau Wicipedia am bob lle, person, arteffact, planhigyn ac anifail nodedig yn Nhrefynwy ac yn galluogi defnyddwyr ffonau symudol yn y dref i gael mynediad iddynt ar unwaith trwy osod dros fil o godau QRpedia mewn lleoliadau allweddol. Cynhelir y dathliad cyhoeddus ar 19 Mai.\nDywedodd Roger Bamkin, Cadeirydd Wikimedia UK: “Rydym wrth ein bodd mai Trefynwy fydd tref Wicipedia gyntaf y byd. Mae safon a nifer y cynnwys Wicipedia yn ymwneud â Threfynwy yn eithriadol gan adlewyrchu treftadaeth ddiwylliannol, hanesyddol a naturiol gyfoethog y dref.”\nDaeth trigolion y gymuned leol, busnesau a gwirfoddolwyr ynghyd â chymuned Wicipedia i greu cannoedd o erthyglau newydd ar Drefynwy mewn 26 o ieithoedd (cynnwys Cymraeg) yn ogystal â gwella cannoedd o erthyglau eraill.\nMeddai John Cummings, arweinydd lleol y prosiect a pherson Wicipedia preswyl y Cyngor: “Nod Wicipedia yw gweithio i rannu gwybodusrwydd â phawb. Mae Pedia Trefynwy wedi dangos bod modd ymgasglu trefi cyfan i gyfrannu at yr ymdrech hon”.\nMae dod yn dref Wicipedia gyntaf y byd wedi denu nifer o fanteision ar gyfer Trefynwy yn cynnwys rhoi hwb i dwristiaeth a busnesau lleol.\nDywedodd Kellie Beirne, Prif Swyddog Adfywio a Diwylliant Cyngor Sir Fynwy:\n“Y mae yn wastad wedi bod yn hysbys ledled y DU fod Trefynwy yn lle gwych i ymweld ag ef a gwneud busnes. Sylweddolwyd yn gyflym iawn bod croesawu technoleg a phrosiectau cymunedol byd-eang gwych fel hyn o fudd i bawb yn ardal Sir Fynwy ac rydym wrth ein bodd i fod yn rhan o rywbeth mor ddyfeisgar, creadigol ac sydd yn edrych ymlaen”.\nErs ei gychwyn, y mae’r prosiect wedi bod yn destun diddordeb byd-eang dwys ac y mae’r cyfryngau o bob un o’r pum cyfandir wedi adrodd arno, yn rhannol, o ganlyniad i’w symlrwydd. Y symlrwydd hwn sydd yn sicrhau bod modd ailadrodd y prosiect ym mhob tref, dinas a phentref o amgylch y byd sef ffaith yr oedd Roger Bamkin o Wikimedia yn awyddus i’w phwysleisio.\nMeddai Roger: “Rydym wedi dangos yn Nhrefynwy mai’r unig beth sydd ei angen yw ychydig o greadigrwydd, egni a chydweithrediad i roi tref ar y map a’i chyflwyno i gynulleidfa o 480 miliwn o bobl y mis. Efallai mai Trefynwy yw’r dref Wicipedia gyntaf ond rydym yn gobeithio y bydd llawer, llawer mwy i’w dilyn”.\nEthol David Jones i arwain Cyngor Powys\nY Ceidwadwyr a'r Democratiaid Rhyddfrydol wedi ffurfio clymblaid yn Sir Fynwy


Y Gyfres Cyflogadwyedd: Y Therapydd Iaith a Lleferydd, Marianna Puzzo, yn Sgwrsio â Myfyrwyr Ieithyddiaeth Gymhwysol gan Ed Clarke – English Language and TESOL\nY Gyfres Cyflogadwyedd: Y Therapydd Iaith a Lleferydd, Marianna Puzzo, yn Sgwrsio â Myfyrwyr Ieithyddiaeth Gymhwysol gan Ed Clarke\nFel rhan o’n rhaglen cyflogadwyedd yn yr Adran Ieithyddiaeth Gymhwysol, gwahoddwyd un o gyn-fyfyrwyr yr Adran, Marianna Puzzo, sydd bellach yn Therapydd Iaith a Lleferydd cymwysedig, i ddod yn ôl i siarad â’n myfyrwyr am yrfa bosib ym maes Therapi Iaith a Lleferydd.\nAr ôl iddi raddio mewn Iaith Saesneg ac Eidaleg yn 2014, aeth Marianna ymlaen i astudio am BMedSci mewn Gwyddor Lleferydd ym Mhrifysgol Sheffield gan gymhwyso i fod yn Therapydd Iaith a Lleferydd. Cymerodd bedair blynedd i gwblhau’r cwrs.\nDyma sylwadau Ed Clarke am y digwyddiad. Mae Ed yn fyfyriwr y drydedd flwyddyn, sydd yn ei flwyddyn olaf o astudio am radd BA (Anrhydedd) mewn Iaith Saesneg ac ef yw golygydd y cyfnodolyn a arweinir gan fyfyrwyr, Swansea Linguistic Journal ar gyfer 2018-2020.\nDaeth cynulleidfa sylweddol ynghyd i glywed cyflwyniad Marianna Puzzo am weithio ym maes therapi iaith a lleferydd ac rwy’n falch fy mod i wedi mynd achos roedd y sesiwn yn addysgol ac yn hynod ddiddorol. Amrywiodd y sgwrs o wybodaeth am gyfrifoldebau Therapydd Iaith a Lleferydd o ddydd i ddydd i ddangos faint o effaith y gall gwaith therapydd iaith a lleferydd ei chael ar fywydau ei gleifion. Fel myfyriwr yn fy mlwyddyn olaf yn yr Adran Ieithyddiaeth Gymhwysol, mwynheais i’n fawr y cyfle i ddysgu am y proffesiwn anghyfarwydd hwn. Agorodd syniadau newydd am lwybrau gyrfa posib y gallwn i eu dilyn ar ôl y brifysgol, rhai nad oeddwn i wedi eu hystyried o’r blaen.\nUn o’r agweddau mwyaf diddorol ar y sgwrs oedd pan ofynnodd Marianna gwestiwn syml, sef “Beth mae therapydd iaith a lleferydd yn ei wneud mewn gwirionedd?” Cynigiodd y myfyrwyr amrywiaeth o atebion megis “helpu gyda namau ar y lleferydd” neu “helpu gyda phroblemau rhuglder”. Fodd bynnag, cawsom wybod wedyn fod cyfrifoldebau therapydd iaith a lleferydd yn ymestyn y tu hwnt i’r disgwyliadau gwreiddiol hynny. Mae’n ymddangos bod proffesiwn a sgiliau Marianna yn ei chymhwyso i helpu gyda phroblemau llyncu ac anawsterau o ran rhyngweithio cymdeithasol. Roedd yr agweddau hyn yn cynrychioli ychydig yn unig o’r amrywiaeth o broblemau mae Therapydd Iaith a Lleferydd yn helpu claf i’w goresgyn. Yn ogystal â bod yn ddiddorol, roedd hyn yn syndod mawr i mi.\nUn cyfrifoldeb penodol sydd gan therapydd iaith a lleferydd a oedd yn ddiddorol i mi oedd eu bod yn rhan o dîm amlddisgyblaethol sy’n rhoi diagnosis o anawsterau penodol claf. Teimlais i fod y cyfrifoldeb hwn yn bwysig – y diagnosis hwn yw man cychwyn proses wella’r claf ac mae gan therapyddion iaith a lleferydd sgiliau penodol sy’n gallu cyfrannu at hyn. Unwaith mae diagnosis wedi’i wneud, mae hi’n gallu argymell y cynllun triniaeth a gwella mwyaf effeithiol sydd ar gael i helpu ei chlaf i’r graddau eithaf posib. Un agwedd ar y broses hon nad oeddwn i’n ei gwerthfawrogi’n llawn o’r blaen oedd pa mor amrywiol yw’r ffyrdd mae Marianna’n trin cleifion gwahanol. Esboniodd fod therapyddion yn trin cleifion o wahanol gefndiroedd, â phroblemau unigryw, ac mae’n rhaid ystyried hynny. Mae hyn yn golygu bod y ffordd y mae Marianna’n ceisio rhoi gwybodaeth i gleifion gwahanol yn amrywio’n fawr, gan ddibynnu ar nifer o ffactorau, megis eu hoedran, eu gwybodaeth flaenorol am y pwnc a’u gallu gwybyddol. Felly, mae hi’n addasu’r ffordd mae’n trafod materion drwy geisio cael cydbwysedd rhwng sicrhau bod yr wybodaeth yn ddealladwy a pheidio â hepgor gormod o wybodaeth bwysig. Dyma le mae gwybodaeth hygyrch sy’n hawdd ei darllen yn gwneud gwahaniaeth mawr. Dysgais i fod yr angen i ddarparu gwybodaeth i glaf yn y ffordd fwyaf effeithlon bosib yn allweddol i lwyddiant gan ei fod yn helpu i osgoi dryswch i’r claf. Ar ben hynny, po fwyaf o wybodaeth sydd gan glaf am ei anhawster, mwyaf bydd ei ymwybyddiaeth a’i barodrwydd am therapi.\nYr hyn a oedd fwyaf diddorol i mi oedd yr angerdd a’r gofal amlwg sy’n angenrheidiol ar gyfer y llwybr penodol hwn. Pwysleisiodd Marianna’r teimlad anhygoel sy’n deillio o wneud cymaint o wahaniaeth i fywyd rhywun, yn enwedig i gleifion sydd efallai’n ei chael hi’n anodd ymdopi â bywyd. Esboniodd y teimlad gwobrwyol mae Therapydd Iaith a Lleferydd yn ei gael drwy ddefnyddio gwybodaeth flaenorol am iaith i wneud gwahaniaeth go iawn i fywyd rhywun. I mi, mae’r agwedd hon ar y swydd yn wych, gan ei bod yn darparu ymdeimlad o gyflawni sy’n rhagori ar broffesiynau eraill yn fy marn i.\nRoedd Marianna’n enghraifft ysbrydoledig o raddedigion Ieithyddiaeth Gymhwysol Abertawe. Roeddech chi’n gallu gweld yr wybodaeth a ddysgodd hi ym Mhrifysgol Abertawe a’i datblygu yn Sheffield, ac roedd ei hangerdd am ei rôl bresennol yn amlwg drwy gydol ei chyflwyniad. Dangosodd i ni sut gall gweithio fel Therapydd Iaith a Lleferydd fod o fudd mawr i eraill yn y gymuned ehangach, gan roi cyfle i chi roi’r wybodaeth rydych yn ei dysgu yn y Brifysgol ar waith.\n← (English) Sarah Poole: Looking back at my year abroad in South Korea


Dechrau Ymgyrch Farchnata Fawr ar gyfer Cig Oen Cymru\nMae pecyn eang o fesurau i annog siopwyr i ddewis Cig Oen Cymru yn cael ei lansio’r wythnos hon yn sgil cwymp dramatig yn y prisiau mae ffermwyr yn eu derbyn am eu hŵyn.\nMae'r ymgyrch farchnata gan Hybu Cig Cymru (HCC) nid yn unig yn fwy nag yn y blynyddoedd blaenorol, ond mae hefyd yn dechrau deufis yn gynt nag arfer oherwydd yr argyfwng sy'n wynebu ffermwyr.\n“Bydd ymgyrch Cig Oen Cymru 2015 yn cael ei chyflwyno mewn dau gam," meddai Rheolwr Datblygu'r Farchnad yn HCC, Laura Pickup. “Bydd ymgyrch yr haf yn dechrau ym mis Gorffennaf gydag amrywiaeth o weithgareddau, a chaiff ei dilyn yn ddi-dor gan ein hymgyrch hydref a fydd yn hyrwyddo’r brand i mewn i fis Tachwedd.\n“Mae hyn yn ychwanegol at ein hymgyrch ymwybyddiaeth drwy gydol y flwyddyn sy’n tynnu sylw at darddiad ac ansawdd Cig Oen Cymru.”\nMae'r ymgyrch yn cynnwys:\nHyrwyddiad haf yn canolbwyntio ar amlbwrpasedd Cig Oen Cymru ar gyfer barbeciws, gwyliau haf a bwyta’n gyffredinol yn yr awyr agored;\nPosteri mawr wedi’u lleoli'n strategol mewn 150 o leoliadau ger archfarchnadoedd mawr mewn trefi a dinasoedd ar draws Prydain;\nHysbysebion digidol wedi’u targedu at gynulleidfaoedd ac ardaloedd daearyddol penodol;\nHysbyseb deledu newydd;\nHyrwyddiadau ar becynnau, gan gynnwys cystadleuaeth sy'n cynnig gwobr fawr;\nHyrwyddiad yr hydref yn canolbwyntio ar ryseitiau cynnes ar gyfer y nosweithiau hir;\nGweithio gydag archfarchnadoedd a siopau annibynnol y Stryd Fawr er mwyn creu mwy o le ar y silffoedd i Gig Oen Cymru.\n“Rhwng y cyfan, mae hon yn ymgyrch hyrwyddo bwerus sy'n anelu at gynyddu ymwybyddiaeth defnyddwyr o Gig Oen Cymru o ansawdd uchel fel bod mwy o’r cig yn cael ei brynu," meddai Mrs Pickup “Bydd yn ymwneud ag amrywiaeth eang o gyfryngau gan gynnwys teledu, digidol a phosteri a hefyd archfarchnadoedd a chigyddion annibynnol.”\nMae cyfuniad o ffactorau wedi arwain at ostyngiad dramatig ym mhrisiau ŵyn yn y farchnad, a dyna pam mae ymgyrch farchnata draddodiadol HCC yn cael ei hymestyn i’r haf.\nMae tymor hirach nag arfer i gig oen Seland Newydd wedi amharu ar y farchnad ym Mhrydain, ac ar yr un pryd mae gwanwyn ffafriol wedi golygu bod digonedd o gig oen cartref ar gael. Yn ogystal, golygodd cryfder y bunt fod allforion o’r DG wedi gostwng tra bod mewnforion wedi cynyddu.\nMae hyn i gyd wedi golygu bod ffermwyr ledled Cymru wedi derbyn rhwng £25 a £30 y pen yn llai am eu ŵyn yn y farchnad nag oedden nhw’n ei gael yn ystod y cyfnod cyfatebol y llynedd.


Seren y salon – Myfyrwraig trin gwallt Coleg Caerdydd a’r Fro Rhian wedi bod yn perffeithio ei sgiliau yn ystod y cyfyngiadau symud - Coleg Caerdydd a'r Fro\nSeren y salon – Myfyrwraig trin gwallt Coleg Caerdydd a’r Fro Rhian wedi bod yn perffeithio ei sgiliau yn ystod y cyfyngiadau symud\nMae myfyrwraig Trin Gwallt Lefel 3 Coleg Caerdydd a’r Fro, Rhian Lister, wedi bod yn manteisio i’r eithaf ar y cyfyngiadau symud, gan ddefnyddio pob cyfle i feithrin ei sgiliau yn torri a steilio gwallt.\nMae’r strategaeth yn talu ar ei chanfed – mae hi eisoes wedi ennill clod gan un o enwogion y diwydiant trin gwallt ac wedi dysgu llawer o sgiliau a thechnegau newydd.\nMae Rhian wedi bod yn gwarchod ei hun ers 12fed Mawrth gan fod gan ei merch hynaf asthma a diabetes Math 1.\n“Fe wnaethon ni benderfynu cadw oddi wrth bobl ychydig yn gynt na phawb arall sy’n golygu ein bod ni bellach yn wythnos 14,” meddai. “Rydw i’n meddwl ei fod wedi bod yn anodd i bawb, dim ots beth yw’r sefyllfa. Rydyn ni wedi cael dyddiau da a dyddiau gwael.”\nOnd mae’r fenyw 29 oed o Gaerdydd wedi canfod strategaeth – ochr yn ochr â’i chwrs yn CAVC, mae Rhian wedi bod yn gwella ei sgiliau ymhellach drwy ddilyn cymaint â phosib o gyrsiau a gwersi Trin Gwallt eraill ar-lein.\n“Mae dysgu ar-lein y Coleg a’r tiwtoriaid rhagorol sydd bob amser wrth law wedi bod yn wych,” meddai Rhian, “Mae fy nhiwtor i, Nicola Hamonda, wedi bod yn anhygoel.\n“Wrth astudio gartref, rydw i’n gweld ’mod i’n gwneud mwy ar rai dyddiau, ond mae’r cyrsiau a’r gwersi eraill rydw i wedi’u gwneud wedi fy helpu i i gynnal rhyw fath o ymdeimlad o normalrwydd gyda thair merch, ci a phartner!”\nMae’r cynllun i ddod drwy’r cyfyngiadau symud drwy wneud y defnydd gorau o’i hamser yn gwella ei sgiliau ac yn paratoi ar gyfer pan fydd hyn i gyd drosodd yn talu ar ei ganfed.\nMae wedi gwneud defnydd o’r holl addysg am ddim sydd ar gael ar gyfryngau cymdeithasol, o hyfforddiant iechyd a diogelwch ar ddiheintydd salon Barbicide i hyfforddiant ar driniaethau Olaplex. Hefyd mae hi wedi dilyn cyrsiau ar-lein ar sut i ganfod arwyddion bod cleientiaid yn ystyried hunanladdiad a hyfforddiant ymwybyddiaeth o gam-drin domestig, Behind the Mask, ar gyfer y Diwydiant Gwallt a Harddwch.\nHefyd mae Rhian wedi mynychu pob dosbarth hyfforddi am ddim sy’n cael eu cynnig gan Goldwell ac wedi cymryd rhan mewn tiwtorial torri gan Jeremy Rocas, Uwch Steilydd yn y salon uchel ei barch, Not Another Salon, lle cwblhaodd ei steil ‘shag’. Mae wedi dysgu ei hun i greu wig ac wedi dilyn cwrs achrededig mewn blew amrannau Rwsiaidd.\nMae Rhian hefyd yn mynychu gwersi’r arbenigwr enwog ar wallt hir, Patrick Cameron, ar Facebook bob dydd Llun a doedd hi ddim yn gallu credu pan aeth ar-lein i ganmol y lluniau o’i gwaith yr oedd wedi’u rhoi ar Instagram.\n“Pan wnaeth Patrick Cameron ganmol fy ngwaith i a gwneud amser i wneud sylw a hoffi fy negeseuon i ar gyfryngau cymdeithasol, roedd yn anhygoel,” meddai Rhian. “Roedd yn hwb enfawr i fy hyder i ac roeddwn i’n sgrechian gyda chyffro!”\nMae’r cyfyngiadau symud wir wedi bod yn brofiad dysgu i Rhian.\n“Rydw i’n teimlo bod yr amser yma wedi rhoi cyfle i bobl adlewyrchu ar bopeth, o deulu i’r dyfodol,” meddai. “Mewn ffordd, fe allwn ni fod yn ffodus bod ein dau fyd ni’n rhyngblethu – mae fy merched i wedi dod i hoffi trin gwallt o oedran ifanc.\n“Mae gallu astudio ar-lein yn golygu bod pobl yn gallu defnyddio’r amser yma i ddysgu a datblygu eu gyrfa.”\nMae’n teimlo bod dilyn cwrs Trin Gwallt Lefel 3 yng Ngholeg Caerdydd a’r Fro wedi bod o help mawr iddi allu gwella ei sgiliau yn y ffordd mae hi wedi gwneud.\n“O edrych yn ôl, byddai wedi bod yn well pe bawn i wedi dilyn y cwrs flynyddoedd yn ôl,” meddai Rhian, “Rydw i wrth fy modd yn trin gwallt ac mae’r tiwtoriaid yn gwneud i ni feddwl y tu allan i’r bocs a chanolbwyntio ar syniadau newydd a difyr.\n“’Alla’ i ddim dychmygu y byddwn i wedi gallu cyflawni’r hyn rydw i wedi’i wneud heb y cwrs yma. Mae gen i swydd yn barod mewn salon ond fe fydda’ i’n dal ati gyda’r cyrsiau i wneud yn siŵr ’mod i’n diweddaru fy sgiliau a’u bod nhw’n cadw at y ffasiwn ddiweddaraf. Fe fyddwn i wrth fy modd yn ennill cymhwyster Meistr Lliw Goldwell a chael fy salon fy hun yn y dyfodol.”\nDywedodd tiwtor Rhian, Nicola Hamonda: “Yn ychwanegol at yr holl gyrsiau mae Rhian wedi’u dilyn, mae hi hefyd wedi cynhyrchu gwaith bob wythnos ar gyfer fy sesiynau rhithiol i ar-lein a chwblhau asesiadau tuag at ei chwrs Trin Gwallt Lefel 3. Rydw i’n eithriadol falch ohoni.”


Pump i’r Penwythnos – 6 Awst 2021 – Y Selar\nY Selar Postiwyd ar 6 Awst 2021\nPump i’r Penwythnos – 6 Awst 2021\nGig: Gig y Pafiliwn 2021 – 05/08/21\nGig sydd eisoes wedi bod i chi’r wythnos hon, ond gig rhithiol sy’n golygu bod modd mynd yn ôl i wylio pryd bynnag sy’n gyfleus i chi.\nMae pawb yn gyfarwydd â fformat Gig y Pafiliwn bellach debyg, detholiad o fandiau’n perfformio gyda Cherddorfa’r Welsh Pops. Wel, roedd pethau bach yn wahanol mewn sawl ffordd eleni gan fod y gig yn ddathliad o ben-blwydd label Recordiau I KA CHING yn ddeg oed.\nLlwyth o artistiaid sydd wedi bod dan ofal y label hwnnw oedd yn perfformio felly – Candelas, Griff Lynch, Blodau Papur, Yr Eira, Mared, Sŵnami, Glain Rhys, Clwb Cariadon, Y Cledrau a Siddi\nRoedd un peth yn gyson gyda’r blynyddoedd a fu cofiwch, sef bod Huw Stephens yn llywio’r cyfan.\nCân: ‘Hedfan i Ffwrdd’ – Lisa Pedrick a Geth Tomos\nSengl newydd sydd allan heddiw ydy hwnnw gan ddau gerddor profiadol sydd wedi gwneud comeback dros y flwyddyn ddiwethaf, sef Lisa Pedrick a Geth Tomos.\nBydd unrhyw un sy’n dilyn y newyddion cerddoriaeth diweddaraf ar wefan Y Selar yn gwybod am weithgarwch o’r newydd Lisa Pedrick dros y flwyddyn ddiwethaf. Rhyddhaodd gyfres o senglau ac yna’r EP Dim ond Dieithryn ym mis Tachwedd llynedd – EP a gipiodd wobr ‘Record Fer Orau’ Gwobrau’r Selar.\nMae Geth yntau’n gerddor talentog sydd wedi dod yn ôl i’r amlwg dros y misoedd diwethaf. Bydd yn fwyaf adnabyddus i lawer fel aelod o’r band roc Gwacamoli oedd yn amlwg iawn ar ddiwedd y 1990au a dechrau’r mileniwm.\nEnw’r sengl newydd gan y ddau ydy ‘Hedfan i Ffwrdd’ ac mae’n anthem emosiynol a theimladwy sy’n delio â galar a chariad ysbrydol.\nNid dyma’r tro cyntaf i’r ddau gyd-weithio cofiwch, bu iddynt ryddhau eu fersiwn o ‘Cwmwl Naw’, sef un o ganeuon mwyaf adnabyddus Gwacamoli tua ugain blynedd yn ôl.\n“Mae ‘na lawer o bethau wedi digwydd yn yr ugain mlynedd diwethaf sydd wedi newid trywydd fy mywyd” meddai Geth Tomos.\n“‘Sgrifennais ‘Hedfan i Ffwrdd’ ar ôl colli ffrind agos. Mae’r gân yn edrych ar sut mae galar yn gallu effeithio ein bywydau ond hefyd yn dangos i ni sut i fyw. Roedd gweithio gyda Lisa yn ddewis amlwg i mi gan fod yna ddyfnder emosiynol i’w llais sy’n berffaith i adrodd y stori.”\nMae ‘Hedfan i Ffwrdd’ allan heddiw ar Recordiau Rumble.\nRecord: Detholiad o Ganeuon Traddodiadol Gymreig – Los Blancos\nSypreis bach hyfryd oedd clywed wythnos diwethaf bod EP newydd sbon allan gan yr ardderchog Los Blancos heddiw!\nAr ôl sefydlu eu hunain fel un o fandiau mwyaf cyffrous Cymru dros y cwpl o flynyddoedd cyn hynny, digon tawel fu Los Blancos dros gyfnod y pandemig, fel cymaint o fandiau eraill.\nMae’r newyddion am yr EP newydd wedi dod o unlle, ac i’w groesawu’n fawr felly. Ac mae’n briodol fod hwn yn gasgliad anarferol sydd wedi codi o amgylchiadau’r flwyddyn a hanner ddiwethaf.\nEnw’r record fer ydy Detholiad o Ganeuon Traddodiadol Gymreig, ac mae’n wahanol i stwff blaenorol y band gan ei fod yn cynnwys cân wedi’i chyfansoddi gan bob un o’r aelodau unigol.\n“Yn ystod y cyfnod clo, wrth aros i fynd nôl i’r stiwdio i orffen ein ail albwm, aeth pawb nôl trwy hen demos oedd wedi casglu dros y blynydde dwetha, a’u rhoi mewn un ffeil ar dropbox” eglura’r band.\n“Odd rhyw 40 o syniade yna felly gatho ni y syniad o ryddhau casgliad yn cynnwys un cyfansoddiad gan bob aelod tra bod ni’n aros i allu mynd nôl i’r stiwdio.”\n“Mae hyn wedi arwain at EP amrywiol ac mae modd gweld dylanwad pob aelod yn gliriach a sut maent yn cyfrannu at sŵn Los Blancos. Odd hyn yn wahanol i’r band achos ni fel arfer yn ysgrifennu gyda’n gilydd mewn ystafell ymarfer gyda pawb yn dylanwadu mewn rhyw ffordd ar bob cân.”\nDyma ‘Mil o Eirie’ sydd wedi’i chyfansoddi gan Gwyn:\nCyflwyniad i artist newydd diddorol iawn i chi yr wythnos hon, a phrosiect newydd sydd wedi’i wreiddiol yn Nyffryn Nantlle\nskylrk. ydy prosiect cerddorol Hedydd Ioan, sydd hefyd yn wneuthurwr ffilm addawol dros ben, ac mae ei sengl gyntaf allan heddiw.\n‘dall.’ ydy enw’r sengl ac yn ôl Hedydd mae’r trac cyntaf yma’n cyflwyno cymeriad skylrk. i ni.\n“Mae’r trac yn cwestiynu dyheadau hedonistic a byrbwyll skylrk. wrth i ni ei weld o’n gweiddi a sgrechian ac yn ceisio cuddio ei ansicrwydd” eglura Hedydd.\n“Mae’r gân yn gofyn be yda’ ni’n fodlon anwybyddu am ein hunain er mwyn ceisio cael rhyw fath o hapusrwydd byr a fleeting, dyma pam dwi di ei alw yn ’dall.’.\nRoedd cyfle cyntaf i glywed y trac ar raglen Radio Cymru Lisa Gwilym wythnos diwethaf, ac yna eto nos Lun wrth i skylrk. berfformio ar noson gyntaf cystadlaeth Brwydr y Bandiau Maes B eleni.\nRoedd y fersiwn o ‘dall’ a berfformiodd skyrk. Ar gyfer Brwydr y Bandiau ychydig yn wahanol i fersiwn y sengl, ac mae fideo ar gyfer y trac hefyd wedi ymddangos i gyd-fynd â dyddiad rhyddhau’r sengl.\n“Yn ogystal â’r perfformiad byw fyddwn ni’n rhyddau music video i gyd-fynd a’r gân ar yr un diwrnod wedi ei greu gan fy nghwmni cynhyrchu Trac 42 sydd wedi creu fideos ar gyfer bandiau eraill o fewn y sîn yng Nghymru.”\nYn ôl Hedydd mae lot mwy i ddod gan skylrk. ac mae eisoes wedi cydweithio ar drac gydag Endaf & Fairhurst fydd yn cael ei ryddhau wythnos nesaf.\nDywed y cerddor ei fod eisoes wedi dechrau gweithio ar ei drac nesaf a’i fod yn edrych ymlaen i ddangos mwy o’i waith.\nWwww, ac un darn bach olaf o newyddion hot off the press…fe gyhoeddwyd neithiwr mai skylrk. oedd enillydd cystadleuaeth Brwydr y Bandiau eleni – llongyfarchiadau mawr iawn iddo!\nDyma’r berfformiad o ’dall’ yn y gystadleuaeth:\nUn Peth Arall: Fideo Sesiwn Papur Wal\nGrêt i weld sengl newydd ‘Llyn Llawenydd’ yn gollwng gan Papur Wal wythnos diwethaf, ynghyd â fideo swyddogol wedi’i greu gan Jacob Hodges.\nWel, os nad oedd hynny’n ddigon am un dydd Gwener, roedd fideo sesiwn o’r grŵp yn perfformio’r trac ar sianel Lŵp, S4C yr un diwrnod.\nMae’r sesiwn wedi’i ffilmio mewn gardd yng Nghaerdydd ac yn dal naws y gân yn reit dda.\nCofnod Blaenorol Cofnod blaenorol:Cyfle cyntaf i weld…fideo ‘Trio fy Ngora’ gan Cai\nCofnod Nesaf Rhyddhau EP Los Blancos


Pecyn newydd i gynorthwyo rhieni sy’n addysgu eu plant gartref – Golwg360\nPecyn newydd i gynorthwyo rhieni sy’n addysgu eu plant gartref\n30 Ionawr 2018 am 07:37\nMae Ysgrifennydd Addysg Llywodraeth Cymru, Kirsty Williams, wedi cyhoeddi cynlluniau ar gyfer pecyn a fydd yn gymorth i rieni sy’n addysgu eu plant gartref.\nBwriad y pecyn yw cynorthwyo addysgwyr cartref wrth eu gwaith, ynghyd â helpu awdurdodau lleol i nodi’r plant oedran ysgol hynny sydd ddim yn derbyn addysg ffurfiol.\nI’r rheiny, mae’r pecyn yn cynnwys:\ncymorth i gofrestru plant ar gyfer arholiadau;\nrhoi mynediad at Hwb, sef platfform digidol Cymru;\nedrych ar gyfleoedd i deuluoedd sy’n addysgu yn y cartref i ddysgu Cymraeg;\na chefnogaeth gan Gyrfa Cymru.\nA lle mae awdurdodau lleol yn y cwestiwn wedyn, mae Kirsty Williams yn dweud ei bod hi’n bwriadu ymgynghori ynglŷn â sut i ddefnyddio deddfwriaeth bresennol i’w gwneud yn ofynnol i awdurdodau lleol i sefydlu cronfa ddata.\nFe fydd y gronfa hon yn gymorth iddyn nhw gofnodi pa blant sy’n derbyn addysg y tu allan i’r ysgol, ac i asesu pa mor addas yw’r addysg honno.\nAsesu addysg y cartref\n“Rydw i’n parchu dewis rhieni i addysgu eu plant yn y cartref yn llwyr,” meddai Kirsty Williams, “ac nid yw unrhyw beth rydw i’n ei ystyried neu’n ei gynnig yn newid hynny.\n“Mae gan rieni lawer o resymau gwahanol, dilys, a chymhleth weithiau, dros ddewis y llwybr hwn, ac mewn rhai sefyllfaoedd dyma’r dewis gorau ar gyfer y plentyn.\n“Ond rhaid pwyso a mesur hyn yn erbyn hawl plant i gael addysg addas.\n“Drwy sefydlu cronfa ddata a gefnogir gan ganllawiau statudol, bydd awdurdodau lleol yn gallu asesu a yw plentyn yn derbyn addysg addas, a ph’un a yw addysgwyr cartref yn cael y cymorth sydd ei angen arnyn nhw, os yw’r plentyn yn derbyn ei addysg gartref.”\nKirsty Williams yn ymweld â Fietnam i hyrwyddo prifysgolion Cymru


EHRC - Gwahaniaethu ar sail rhyw mewn gwasanaethau\nGwahaniaethu ar sail rhyw mewn gwasanaethau\nMae’r adran hon yn cynnwys gwybodaeth am eich hawl i beidio â dioddef gwahaniaethu ar sail rhyw fel defnyddiwr, er enghraifft, pan fyddwch chi’n defnyddio neu’n prynu nwyddau neu wasanaethau. Fe wnawn ni esbonio beth gallwch chi ei wneud os gwahaniaethir yn eich erbyn ar sail eich rhyw.\nI gael mwy o wybodaeth am hawliau defnyddwyr megis gwarantau cynnyrch a materion safonau masnach, ewch i wefan DirectGov\nI gael gwybod mwy am gyfrifoldebau darparwyr gwasanaeth i osgoi gwahaniaethu, ewch i Busnesau a sefydliadau: darparwyr gwasanaeth.\nI gael gwybod mwy am wahaniaethu wrth ddefnyddio nwyddau a gwasanaethau, ewch i Hawliau ar waith: gwasanaethau\nBeth yw gwahaniaethau ar sail rhyw mewn gwasanaethau?\nRhaid i nwyddau neu wasanaethau sydd ar gael i’r cyhoedd gael eu darparu mewn ffordd sydd ddim yn gwahaniaethu’n annheg ar sail rhyw.\nGall darparwr gwasanaeth wahaniaethu ar sail rhyw mewn tair ffordd:\ntrwy wrthod rhoi gwasanaeth i chi\ntrwy roi gwasanaeth o safon is i chi\ntrwy roi gwasanaeth i chi gydag amodau gwaeth\nYn dibynnu ar yr amgylchiadau, gallai hyn fod yn wahaniaethu uniongyrchol neu anuniongyrchol.\nMae landlord preifat sy’n rhentu tŷ i’w rannu yn gofyn am fwy o flaendal gan grwpiau o ddynion na grwpiau o fenywod. Mae hyn yn debygol o fod yn wahaniaethu uniongyrchol ar sail rhyw.\nEnghraifft: Mae darparwr morgais yn gwrthod rhoi morgais i rywun am ei fod yn gweithio’n rhan-amser. Gan fod nifer helaeth o weithwyr rhan-amser yn fenywod, mae hyn yn debygol o fod yn wahaniaethu anuniongyrchol anghyfreithlon ar sail rhyw.\nBeth yw darparwr gwasanaeth?\nSefydliad yw darparwr gwasanaeth sy’n darparu nwyddau, cyfleusterau neu wasanaethau i’r cyhoedd, p’un a yw’n codi tâl neu’n eu darparu am ddim, waeth pa mor fawr neu fach yw’r sefydliad.\nMae’r diffiniad o “ddarparwr gwasanaeth” yn eithaf eang: mae’n cynnwys y rhan fwyaf o sefydliadau sy’n delio’n uniongyrchol ag aelodau o’r cyhoedd. Er enghraifft, ni fyddai gwneuthurwr sy’n gwerthu nwyddau trwy fanwerthwyr yn unig yn cael ei ystyried fel darparwr gwasanaeth, ond fe fyddai’r manwerthwyr.\nYn yr un modd, ni fyddai banc buddsoddi sy’n delio â chwmnïau eraill yn unig ac nid gyda’r cyhoedd yn cael ei gynnwys yn y diffiniad; ond, fe fyddai banc stryd fawr yn cael ei gynnwys.\nMae gwasanaethau’n cynnwys cyfleusterau cyhoeddus hefyd fel parciau, adeiladau cyhoeddus, cyfleusterau hamdden a gorsafoedd trenau, p’un a ydynt yn cael eu rhedeg gan y llywodraeth neu gan gwmnïau preifat. I gael mwy o wybodaeth am wahaniaethu ar sail rhyw mewn gwasanaethau a ddarperir gan gyrff cyhoeddus, darllenwch Gwahaniaethu ar sail rhyw mewn gwasanaethau cyhoeddus\nOs ydych chi’n credu bod darparwr gwasanaeth wedi gwahaniaethu yn eich erbyn ar sail rhyw, darllenwch Defnyddio’ch hawliau i gael mwy o wybodaeth am sut i fwrw ymlaen â’ch achos.


Gwasanaethau Cardiaidd - Bwrdd lechyd Prifysgol Bae Abertawe\n› Gwasanaethau Cardiaidd\nYn Ysbyty Treforys mae gennym wasanaethau cardioleg a llawdriniaeth gardiothorasig.\nOs cewch eich cyfeirio at gardioleg byddwch yn cael eich asesu a'ch trin yn feddygol. Efallai y bydd gennych weithdrefn fel cathetr cardiaidd neu angioplasti coronaidd, sy'n lledu rhydwelïau coronaidd wedi'u blocio neu eu culhau.\nGweler yr adran cardioleg isod am fwy o wybodaeth.\nMae ein hadran llawdriniaethau cardiothorasig yn perfformio llawdriniaeth ar y galon, yr ysgyfaint a'r frest gan gynnwys llawdriniaeth osgoi a llawdriniaeth ar y galon agored. Gellir cynllunio hyn ymlaen llaw neu ei wneud mewn argyfwng.\nGweler yr adran llawdriniaethau cardiothorasig am fwy o wybodaeth.


Dioddefaint—Pwy Sydd ar Fai?\nOs nad ydy dioddefaint yn dod oddi wrth Dduw, beth sy’n gyfrifol am y diffyg bwyd ofnadwy, y tlodi enbyd, y rhyfeloedd erchyll, y clefydau niweidiol, a’r trychinebau naturiol? Mae Gair Duw, y Beibl, yn datgelu tri o’r rhesymau pennaf dros ddioddefaint dynolryw:\nHunanoldeb, Chwant, a Chasineb. “Mae gan rai pobl awdurdod dros eraill i wneud niwed iddyn nhw.” (Pregethwr 8:9) Yn aml, mae pobl yn dioddef oherwydd iddyn nhw gael eu trin yn gas gan bobl amherffaith, hunanol, a chreulon.\nHap a Damwain. Mae bodau dynol yn aml yn dioddef oherwydd bod “damweiniau’n gallu digwydd i bawb.” (Pregethwr 9:11) Hynny yw, gall pobl fod yn y lle anghywir ar yr amser anghywir, a gall damweiniau ddigwydd, neu fe all pobl fod yn ddiofal a gwneud camgymeriadau.\nRheolwr Drwg y Byd Hwn. Mae’r Beibl yn datgelu’n glir beth yw’r prif reswm dros ddioddefaint bodau dynol. Mae’n datgan: “Mae’r byd o’n cwmpas ni yn cael ei reoli gan yr un drwg.” (1 Ioan 5:19) “Yr un drwg” hwnnw ydy Satan y Diafol, ysbryd greadur pwerus a oedd yn wreiddiol yn un o angylion Duw ond ni wnaeth “lynu wrth y gwir.” (Ioan 8:44) Gwnaeth angylion eraill ymuno â Satan a gwrthryfela yn erbyn Duw er mwyn mynd ar ôl chwantau hunanol ac, o ganlyniad, yn eu gwneud eu hunain yn gythreuliaid. (Genesis 6:1-5) Byth oddi ar y gwrthryfel hwnnw, mae Satan a’i gythreuliaid wedi cael dylanwad pwerus a chreulon ar y byd. Mae hyn yn sicr wedi bod yn wir am ein dyddiau ni. Nawr, mae’r Diafol wedi gwylltio’n gandryll ac yn “twyllo’r byd i gyd,” a dyna pam mae’r Beibl yn dweud: “Gwae chi’r ddaear.” (Datguddiad 12:9, 12) Yn wir, unben creulon iawn ydy Satan. Mae’n cael boddhad gwyrdroëdig o weld bodau dynol yn dioddef. Satan—nid Duw—sy’n gyfrifol am ddioddefaint pobl.\nYSTYRIWCH: Dim ond drwgweithredwr cythreulig, dideimlad a fyddai’n achosi pobl ddiniwed i ddioddef. I’r gwrthwyneb, mae’r Beibl yn dweud: “Cariad ydy Duw.” (1 Ioan 4:8) Yn unol â’i bersonoliaeth gariadus, “fyddai Duw byth yn gwneud drwg; a’r Un sy’n rheoli popeth yn gwneud dim o’i le!”—Job 34:10.\nOnd, efallai y byddwch chi’n meddwl, ‘Am faint bydd y Duw Hollalluog yn caniatáu i Satan reoli mewn ffordd mor ofnadwy?’ Fel rydyn ni wedi ei weld, mae Duw yn casáu drygioni, ac mae ein dioddefaint yn achosi poen mawr iddo. Ar ben hynny, mae ei Air yn ein hysgogi: “Rhowch y pethau dych chi’n poeni amdanyn nhw iddo fe, achos mae e’n gofalu amdanoch chi.” (1 Pedr 5:7) Mae Duw yn ein caru ni ac mae ganddo’r rym i gael gwared ar ddioddefaint ac anghyfiawnder, fel y bydd yr erthygl nesaf yn esbonio. *\n^ Par. 7 Am esboniad mwy manwl ynglŷn â pham mae Duw yn caniatáu dioddefaint, gweler pennod 11 o’r llyfr Beth Allwn Ni ei Ddysgu o’r Beibl? a gyhoeddir gan Dystion Jehofa ac sydd ar gael i’w lawrlwytho oddi ar www.jw.org/cy.\nSut rydyn ni’n gwybod y bydd Duw yn dod â phob dioddefaint ac anghyfiawnder i ben?\nAi’r Diafol Yw Achos Ein Holl Ddioddefaint?


Cyfraith Cymru - Adnoddau dŵr ac ansawdd dŵr\nHafan > Yr Amgylchedd > Dŵr > Adnoddau dŵr ac ansawdd dŵr\nMae’r term ‘adnoddau dŵr’ yn golygu dŵr sydd wedi ei gynnwys mewn ffynonellau cyflenwi (dyfroedd mewndirol neu haenau tanddaearol a allai gynnwys dŵr). Mae’r ochr adnoddau dŵr yn cwmpasu’r gyfraith ynglŷn â chadwraeth, casglu, paratoi, defnyddio a gwaredu dŵr i gynnal defnydd pobl a gwarchod ansawdd yr amgylchedd. Mae’n cynnwys rheoli llygredd dŵr a gwarchod a gwella ansawdd dŵr. Yn gyffredinol mae wedi’i ddatganoli ac yn rhan o gyfrifoldeb Llywodraeth Cymru.\nMae’r Arolygiaeth Dŵr Yfed yn rhoi sicrwydd annibynnol fod cyflenwadau dŵr yng Nghymru a Lloegr yn ddiogel. Ei phrif waith yw gwneud yn siŵr fod cwmnïau dŵr yn cyflenwi dŵr yfed diogel sy’n dderbyniol i gwsmeriaid ac yn cyrraedd safonau cyfreithiol. Mae'r safonau cyfreithiol ar gyfer dŵr yfed yn dod yn uniongyrchol dan gyfraith Ewrop. Gweinidogion Cymru sy’n penodi’r Prif Arolygwr Dŵr Yfed.\nRhwymedigaethau’r UE mewn perthynas â dŵr\nCeir cryn dipyn o ddeddfwriaeth yr UE ym maes ansawdd dŵr. Gweler rhagor o wybodaeth am gyfraith yr UE ac effaith ymadael â’r UE yma.\nDiben y Gyfarwyddeb yw sefydlu fframwaith ar gyfer diogelu dyfroedd wyneb mewndirol (afonydd a llynnoedd), dyfroedd trawsnewidiol (aberoedd), dyfroedd arfordirol a dŵr daear. Mae'r Gyfarwyddeb yn gofyn am sefydlu ardaloedd basn afon, a chynllun rheoli basn afon ar gyfer pob un o'r rhain a fydd yn cynnwys amcanion a mesurau i'w dilyn ar gyfer yr ardaloedd.\nRhoddir effaith i'r Gyfarwyddeb yng Nghymru yn bennaf drwy’r Water Environment (Water Framework Directive) (England and Wales) Regulations 2017, sy'n gosod swyddogaethau a dyletswyddau amrywiol ar Cyfoeth Naturiol Cymru a Llywodraeth Cymru. O ran ardaloedd trawsffiniol fel Basn Gwy, ceir rhwymedigaethau ar y cyd ar gyfer Cyfoeth Naturiol Cymru ac Asiantaeth yr Amgylchedd, a Llywodraethau Cymru a'r DU.\nMae’r Water Framework Directive yn ategol at gyfarwyddebau eraill sy’n rheoli’r amgylchedd dŵr. Mae’r rhain yn cynnwys yr Urban Waste Water Treatment Directive a’r Nitrates Directive, a fabwysiadwyd, ill dau, ym 1991, a’r Bathing Waters Directive, a ddiwygiwyd yn 2006.\nMae’r Gyfarwyddeb hon yn gofyn am gasglu a thrin dŵr gwastraff trefol. Y nod yw gwarchod yr amgylchedd rhag effeithiau andwyol gollyngiadau dŵr gwastraff trefol a gollyngiadau o sectorau diwydiant penodol. Rhoddir effaith i'r Gyfarwyddeb yng Nghymru drwy’r Urban Waste Water Treatment (England and Wales) Regulations 1994.\nMae’r Gyfarwyddeb hon yn ei gwneud yn ofyniad i ganfod dŵr sydd wedi ei lygru, neu sydd mewn perygl o gael ei lygru, gan nitradau a dynodi ardaloedd sy’n agored i lygredd nitradau, lle mae rhaglenni gweithredu yn cael eu cynnal i reoli llygredd. Y nod yw gwarchod ansawdd y dŵr drwy rwystro nitradau o ffynonellau amaethyddol rhag llygru dŵr tir a dŵr wyneb a hybu arferion ffermio da. Rhoddir effaith i'r Gyfarwyddeb yng Nghymru drwy’r Nitrate Pollution Prevention (Wales) Regulations 2013.\nMae’r Bathing Water Directive yn ei gwneud yn ofynnol i Aelod-wladwriaethau fonitro ac asesu ansawdd dŵr ymdrochi a rheolaeth traethau, drwy’r hyn a elwir yn broffiliau dŵr trochi. Nod y gyfarwyddeb yw gwarchod iechyd pobl ac ansawdd dŵr. Rhoddir effaith i'r Gyfarwyddeb yng Nghymru drwy’r Bathing Water Regulations 2013.\nMae'r Gyfarwyddeb hon yn ymwneud ag ansawdd dŵr i’w yfed gan bobl. Ei amcan yw diogelu iechyd pobl rhag effeithiau andwyol unrhyw achos o halogi dŵr i’w yfed gan bobl trwy sicrhau ei fod yn iachus ac yn lân. Rhoddir effaith i'r Gyfarwyddeb yng Nghymru drwy’r Water Supply (Water Quality) Regulations 2018 a Rheoliadau Cyflenwadau Dŵr Preifat (Cymru) 2017.